open-index/open-wikipedia-markdown huggingface dataset:
আতিক-উজ-জামান

**আতিক-উজ-জামান** (; জন্ম: ২০ জুলাই, ১৯৭৫) করাচি এলাকায় জন্মগ্রহণকারী সাবেক পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ২০০০-এর দশকের সূচনালগ্নে অত্যন্ত সংক্ষিপ্ত সময়ের জন্যে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর পাকিস্তানি ক্রিকেটে হাবিব ব্যাংক লিমিটেড, করাচি, খান রিসার্চ ল্যাবস, পাকিস্তান কাস্টমস ও পাকিস্তান রিজার্ভস দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন তিনি।

## প্রথম-শ্রেণীর ক্রিকেট
১৯৯৬-৯৭ মৌসুম থেকে ২০০৭ সাল পর্যন্ত আতিক-উজ-জামানের প্রথম-শ্রেণীর খেলোয়াড়ী জীবন চলমান ছিল। ঘরোয়া প্রথম-শ্রেণীর পাকিস্তানি ক্রিকেটে অনেকগুলো প্রথম-শ্রেণীর ক্রিকেট খেলায় অংশ নিয়েছেন। এছাড়াও, ল্যাঙ্কাশায়ারের সেন্ট অ্যান্স ক্রিকেট ক্লাবের পক্ষে ক্লাব ক্রিকেটে অংশ নিয়েছেন। ঘরোয়া ক্রিকেটে বর্ণাঢ্যময় ক্রীড়ানৈপুণ্য প্রদর্শন করেছেন। ২০০০-০১ মৌসুমে ৭৬টি ডিসমিসাল ঘটিয়ে দীর্ঘদিনের রেকর্ড ভঙ্গ করে নিজের করে নেন। এছাড়াও, ঘরোয়া আসরের সীমিত ওভারের খেলায় সর্বাধিক ৬টি ডিসমিসালের রেকর্ডও তার রয়েছেন।

এরপর, ইংল্যান্ডের লীগ ক্রিকেটে তিনটি মৌসুম সফলতার সাথে অতিবাহিত করেন। পরবর্তীতে, ২০০৭-০৮ মৌসুমে ঘরোয়া ক্রিকেটে সুই সাউদার্ন গ্যাস কোম্পানির সাথে খেলেন।

## আন্তর্জাতিক ক্রিকেট
সমগ্র খেলোয়াড়ী জীবনে একটিমাত্র টেস্ট ও তিনটিমাত্র একদিনের আন্তর্জাতিকে অংশগ্রহণ করেছেন আতিক-উজ-জামান। ৫ মার্চ, ২০০০ তারিখে পেশওয়ারে সফরকারী শ্রীলঙ্কা দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি। এছাড়াও, ২০ আগস্ট, ২০০০ তারিখে সিঙ্গাপুরে নিউজিল্যান্ড দলের বিপক্ষে একদিনের আন্তর্জাতিকে অভিষেক ঘটে তার। ২৭ আগস্ট, ২০০০ তারিখে একই মাঠে দক্ষিণ আফ্রিকা দলের বিপক্ষে সর্বশেষ ওডিআইয়ে অংশ নেন তিনি।

দূর্ভাগ্যজনকভাবে মঈন খান ও রশীদ লতিফের ন্যায় সেরা উইকেট-রক্ষকদের সাথে তাকে তীব্র প্রতিদ্বন্দ্বিতায় অবতীর্ণ হতে হয়েছিল। ১৯৯১ থেকে ২০০৩ সাল পর্যন্ত তারা অদল-বদল করে খেললেও খুব কমসংখ্যক উইকেট-রক্ষকই এ সময়ে খেলার সুযোগ পেতেন। তাসত্ত্বেও, ২০০০ সালে পাকিস্তানের পক্ষে একটি টেস্ট ও তিনটি ওডিআই খেলায় অংশ নেয়ার সুযোগ লাভ করেছেন। অংশগ্রহণকৃত টেস্টটিতে শ্রীলঙ্কার বিপক্ষে পাঁচটি ক্যাচ তালুবন্দী করেন।

বর্তমানে তিনি ইংল্যান্ডে অবস্থান করছেন। এক পর্যায়ে কাউন্টি ক্রিকেটে অংশ নেয়ার চিন্তাধারা করেছিলেন। বর্তমানে সুই সাউদার্ন গ্যাস কোম্পানি ও পাঞ্জাব ক্রিকেট দলের প্রধান কোচের দায়িত্ব পালন করছেন।

## তথ্যসূত্র

## আরও দেখুন
* ইরফান ফাজিল
* ইউনুস আহমেদ
* এক টেস্টের বিস্ময়কারী
* পাকিস্তানি টেস্ট ক্রিকেটারদের তালিকা
* প্রথম-শ্রেণীর ক্রিকেট দলসমূহের বর্তমান তালিকা
* পাকিস্তানি একদিনের আন্তর্জাতিক ক্রিকেটারদের তালিকা

## বহিঃসংযোগ
* 
* 

বিষয়শ্রেণী:১৯৭৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:করাচি হোয়াইটসের ক্রিকেটার
বিষয়শ্রেণী:করাচির ক্রিকেটার
বিষয়শ্রেণী:করাচি ব্লুজের ক্রিকেটার
বিষয়শ্রেণী:করাচি থেকে আগত ক্রিকেটার
বিষয়শ্রেণী:খান রিসার্চ ল্যাবরেটরিজের ক্রিকেটার
বিষয়শ্রেণী:পাকিস্তানি ক্রিকেটার
বিষয়শ্রেণী:পাকিস্তানের একদিনের আন্তর্জাতিক ক্রিকেটার
বিষয়শ্রেণী:পাকিস্তানের টেস্ট ক্রিকেটার
বিষয়শ্রেণী:পাকিস্তান কাস্টমসের ক্রিকেটার
বিষয়শ্রেণী:পাকিস্তানি ক্রিকেট কোচ
বিষয়শ্রেণী:সুই সাউদার্ন গ্যাস কোম্পানির ক্রিকেটার
বিষয়শ্রেণী:হাবিব ব্যাংক লিমিটেডের ক্রিকেটার
বিষয়শ্রেণী:উইকেট-রক্ষক
রবিকান্ত শুক্লা

**রবিকান্ত শুক্লা** (জন্ম ৯ জুলাই ১৯৮৭) একজন ভারতীয় প্রথম শ্রেণির ক্রিকেটার।

## ক্যারিয়ার
তিনি উত্তর প্রদেশ ক্রিকেট দলের হয়ে অনূর্ধ্ব-১৬ এবং অনূর্ধ্ব-১৯ ক্রিকেট খেলেছিলেন। ২০০৬ সালের অনূর্ধ্ব-১৯ ক্রিকেট বিশ্বকাপে তিনি ভারত অনূূর্ধ্ব জাতীয় ক্রিকেট দলের অধিনায়ক ছিলেন, যেখানে ফাইনালে ভারত পাকিস্তানের বিপক্ষে রানার্সআপ হয়েছিল। টুর্নামেন্টে তিনি ৬ ম্যাচে মাত্র ৫৩ রান করেছিলেন।

রবীকান্ত উত্তর প্রদেশের হয়ে ১৮ বছর বয়সে প্রথম শ্রেণির ক্রিকেটে আত্মপ্রকাশ করেছিলেন।

## তথ্যসূত্র

## বহিঃসংযোগ

* 

বিষয়শ্রেণী:১৯৮৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় ক্রিকেটার
বিষয়শ্রেণী:মধ্যাঞ্চলের ক্রিকেটার
বিষয়শ্রেণী:গোয়ার ক্রিকেটার
বিষয়শ্রেণী:উত্তরপ্রদেশের ক্রিকেটার
বিষয়শ্রেণী:২১শ শতাব্দীর ভারতীয় পুরুষ ক্রীড়াবিদ
নানজিঙ্গেন্থাস

***নানজিঙ্গেন্থাস ডেন্ড্রোস্টাইলা*** (*Nanjinganthus dendrostyla*) হলো চীনে আদি জুরাসিক যুগের পলিমাটিতে প্রাপ্ত একটি ফসিল উদ্ভিদ। ফু এবং অন্যান্য বিজ্ঞানীরা এটিকে প্রাক-ক্রিটেশিয়াস যুগের সপুষ্পক উদ্ভিদ বা অ্যানজিওস্পার্ম বলে উল্লেখ করেন। ফসিলে অসংখ্য চাপা পড়া বস্তু বিদ্যমান, যা দেখতে অনেকটা ফুলের মতো। খণ্ডকগুলোতে লক্ষ্যণীয় খাদ, প্রকাশিত শিরা এবং কিছু নমুনায় খাড়া শাখার মতো বস্তু বিদ্যমান। ফু ও অন্যান্য বিজ্ঞানীরা খাড়া বস্তুটিকে শাখান্বিত গর্ভদণ্ড হিসেবে বর্ণনা করেন। ফু ও অন্যান্য বিজ্ঞানীরা পুঁতিসদৃশ পুষ্পপুটের নিচে ডিম্বাশয় দ্বারা আবদ্ধ ডিম্বক রয়েছে বলে বর্ণনা করেন। তবে, ফসিলের এই অংশটির প্রাকৃতিক সংরক্ষণ খুবই দুর্বল বিধায়, সুস্পষ্ট নয়।

প্রাপ্ত ফসিলটি যদি কোনো সপুষ্পক উদ্ভিদেরই হয়ে থাকে, তাহলে পুষ্পক উদ্ভিদের আবির্ভাব বর্তমান ধারণার চেয়ে ৫০ মিলিয়ন বছর এগিয়ে যাবে।

২০১৯ সালে কয়রো, ডয়েল ও হিলটল নামীয় বিজ্ঞানীগণ *নানজিঙ্গেন্থাস* ফসিলের পর্যবেক্ষণ সম্পর্কে প্রশ্ন তুলে ধরেন। তাদের মতে, ফসিলটি পুষ্পক উদ্ভিদের চেয়ে কনিফার উদ্ভিদের সাথে অধিক সামঞ্জস্যপূর্ণ। কনিফারের এই কোণগুলো খণ্ডিত পরাগধানী (কোণ) বা অক্ষ-বরাবর ওভিউলিফেরাস আঁইশ ধারণ করতো। অন্যান্য বিজ্ঞানীরাও একই বিষয়ে সমালোচনা করেন; বিশেষত ফসিলের পুষ্পপুটের পেন্টামেরাস ধর্মের ব্যাখ্যাকে বিতর্কিত করে তারা কনিফার কোণের ব্যাখ্যাটি গ্রহণ করেন।

## তথ্যসূত্র

বিষয়শ্রেণী:প্রাগৈতিহাসিক সপুষ্পক উদ্ভিদের গণ
ইজুমি (রেস্তোরাঁ)

**ইজুমি** হলো বাংলাদেশের রাজধানী ঢাকায় অবস্থিত একটি জাপানি খাবারের রেস্তোরাঁ। এটি হলি আর্টিজান বেকারির একটি সহযোগী প্রতিষ্ঠান।

## ইতিহাস
ইজুমির নির্বাহী প্রধান হলেন মাসায়ুকি নাকাজিয়ামা। রেস্তোরাঁর জন্য জাপানের রাজধানী টোকিয়োর সুকিজি মৎস্য বাজার থেকে টুনা মাছ নিয়ে আসা হয়। ২০১৫ সালে *[[দ্য ডেইলি স্টার (বাংলাদেশ)|দ্য ডেইলি স্টার]]* ফুডিজ চয়েজ পুরস্কারের জন্য ঢাকার জাপানি রেস্তোরাঁগুলোর মধ্যে ইজুমি তৃতীয় অবস্থানে ছিল।

## তথ্যসূত্র

বিষয়শ্রেণী:ঢাকার রেস্তোরাঁ
জুগ্লিয়া রামিগেরা

***জুগ্লিয়া রামিগেরা*** (*Zoogloea ramigera*) হলো *[[জুগ্লিয়া]]* গণের অন্তর্ভুক্ত একটি গ্রাম-নেগেটিভ, বায়বীয় ব্যাকটেরিয়া। এদের প্রাকৃতিকভাবে জৈব উপাদান-সমৃদ্ধ জলীয় পরিবেশে (যেমন সক্রিয় কাদা ইত্যাদি) পাওয়া যায়।

## তথ্যসূত্র

## বহিঃসংযোগ
*Type strain of ''Zoogloea ramigera'' at Bac''Dive'' -  the Bacterial Diversity Metadatabase

বিষয়শ্রেণী:রোডোসাইক্ল্যাসি
জুগ্লিয়া

***জুগ্লিয়া*** (*Zoogloea*; *জুয়োগ্লেয়া* নামেও পরিচিত) হলো এক ধরনের গ্রাম-নেগেটিভ, বায়বীয়, দণ্ডাকার ব্যাকটেরিয়া। এরা বিটাপ্রোটিয়োব্যাকটেরিয়া শ্রেণির অন্তর্ভুক্ত রোডোসাইক্ল্যালিস বর্গের জুগ্লিয়াসি পরিবারভুক্ত ব্যাকটেরিয়ার গণ।

## তথ্যসূত্র

বিষয়শ্রেণী:ব্যাকটেরিয়ার গণ
বিষয়শ্রেণী:জুগ্লিয়াসি
হুমায়ুন ফরহাত

**হুমায়ুন ফরহাত** (; জন্ম: ২৪ জানুয়ারি, ১৯৮১) লাহোর এলাকায় জন্মগ্রহণকারী সাবেক পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ২০০০-এর দশকের সূচনালগ্নে অত্যন্ত সংক্ষিপ্ত সময়ের জন্যে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন। দুই ভাইয়ের অন্যতম হিসেবে পাকিস্তানের পক্ষে টেস্ট ক্রিকেটে অংশগ্রহণের সুযোগ লাভ করেন। তার ভ্রাতা ইমরান ফরহাত পাকিস্তানের পক্ষে আন্তর্জাতিক ক্রিকেটে অংশ নিয়েছেন।

ঘরোয়া প্রথম-শ্রেণীর পাকিস্তানি ক্রিকেটে অ্যালাইড ব্যাংক, হাবিব ব্যাংক ও লাহোর দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন তিনি।

## খেলোয়াড়ী জীবন
১৯৯৭-৯৮ মৌসুম থেকে ২০১৪ সাল পর্যন্ত হুমায়ুন ফরহাতের প্রথম-শ্রেণীর খেলোয়াড়ী জীবন চলমান ছিল।

সমগ্র খেলোয়াড়ী জীবনে একটিমাত্র টেস্ট ও পাঁচটিমাত্র একদিনের আন্তর্জাতিকে অংশগ্রহণ করেছেন হুমায়ুন ফরহাত। পাকিস্তান দলে মঈন খান ও রশীদ লতিফের ন্যায় উইকেট-রক্ষকদ্বয়ের উপস্থিতিই তার আন্তর্জাতিক ক্রিকেটে প্রতিবন্ধকতার প্রধান কারণ ছিল। ২৭ মার্চ, ২০০১ তারিখে হ্যামিল্টনে স্বাগতিক নিউজিল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি। অন্যদিকে, ৮ এপ্রিল, ২০০১ তারিখে শারজায় শ্রীলঙ্কা দলের বিপক্ষে একদিনের আন্তর্জাতিকে অভিষেক ঘটে তার। ২০ এপ্রিল, ২০০১ তারিখে একই মাঠে ও একই দলের বিপক্ষে সর্বশেষ ওডিআইয়ে অংশ নেন তিনি।

মার্চ, ২০০১ সালে নিউজিল্যান্ডের বিপক্ষে একটিমাত্র টেস্ট খেলেন। এরফলে, টেস্ট ক্রিকেটের ইতিহাসে একমাত্র খেলোয়াড় হিসেবে খেলায় তিনি কোন ডিসমিসাল না ঘটানোর অজনপ্রিয় রেকর্ডের সাথে নিজেকে যুক্ত করেন।

## অবসর
২০০৭ সালে অনুমোদনবিহীন ইন্ডিয়ান ক্রিকেট লীগে (আইসিএল) লাহোর বাদশাহের পক্ষে অংশগ্রহণ করেন। ফলশ্রুতিতে, তাকে নিষেধাজ্ঞার কবলে পড়তে হয়। এছাড়াও, নিষেধাজ্ঞা থেকে মুক্ত হবার পর উদীয়মান কামরান আকমলের উপস্থিতিতে তাকে আর জাতীয় দলে রাখা হয়নি।

## তথ্যসূত্র

## আরও দেখুন
* এহসান আদিল
* মিসবাহ-উল-হক
* এক টেস্টের বিস্ময়কারী
* পাকিস্তানি টেস্ট ক্রিকেটারদের তালিকা
* প্রথম-শ্রেণীর ক্রিকেট দলসমূহের বর্তমান তালিকা
* আন্তর্জাতিক ক্রিকেটে অংশগ্রহণকারী পরিবারের তালিকা
* পাকিস্তানি একদিনের আন্তর্জাতিক ক্রিকেটারদের তালিকা

## বহিঃসংযোগ
* 
* 

বিষয়শ্রেণী:১৯৮১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:অ্যালাইড ব্যাংক লিমিটেডের ক্রিকেটার
বিষয়শ্রেণী:আইসিএল পাকিস্তান একাদশের ক্রিকেটার
বিষয়শ্রেণী:পাকিস্তানি ক্রিকেটার
বিষয়শ্রেণী:পাকিস্তানের টেস্ট ক্রিকেটার
বিষয়শ্রেণী:পাকিস্তানের একদিনের আন্তর্জাতিক ক্রিকেটার
বিষয়শ্রেণী:পাঞ্জাবের (পাকিস্তান) ক্রিকেটার
বিষয়শ্রেণী:লাহোর বাদশাহের ক্রিকেটার
বিষয়শ্রেণী:লাহোর সিটির ক্রিকেটার
বিষয়শ্রেণী:লাহোর হোয়াইটসের ক্রিকেটার
বিষয়শ্রেণী:লাহোর ব্লুজের ক্রিকেটার
বিষয়শ্রেণী:লাহোর ঈগলসের ক্রিকেটার
বিষয়শ্রেণী:লাহোর থেকে আগত ক্রিকেটার
বিষয়শ্রেণী:সুই নর্দার্ন গ্যাস পাইপ লাইন্স লিমিটেডের ক্রিকেটার
বিষয়শ্রেণী:হাবিব ব্যাংক লিমিটেডের ক্রিকেটার
বিষয়শ্রেণী:উইকেট-রক্ষক
বিষয়শ্রেণী:পাকিস্তানি ক্রিকেট কোচ
বিষয়শ্রেণী:২১শ_শতাব্দীর_পাকিস্তানি_পুরুষ_ক্রীড়াবিদ
দৈনিক ইত্তেহাদ

** দৈনিক ইত্তেহাদ ** হাশেম-সোহরাওয়ার্দী গ্রুপের উদ্যোগে কলকাতা থেকে বের হওয়া একটি দৈনিক পত্রিকা। ১৯৪৬-৪৮ সাল পর্যন্ত  পত্রিকাটির সম্পাদক ছিলেন আবুল মনসুর আহমদ। একসময় পত্রিকাটিকে ঢাকায় স্থানান্তরিত করা হয়। বাংলা ভাষা আন্দোলনে পত্রিকাটি গুরুত্বপূর্ণ ভূমিকা পালন করেছিল।

## ইতিহাস
মুসলিম লীগের হাশেম-সোহরাওয়ার্দী গ্রুপের উদ্যোগে দৈনিক ইত্তেহাদ কলকাতা থেকে বের হয়। ১৯৪৬-৪৮ সাল পর্যন্ত দৈনিক ইত্তেহাদ পত্রিকার সম্পাদকের দায়িত্ব পালন করেন আবুল মনসুর আহমদ। ১৯৪৭ সালের পরবর্তী সময়ে কলকাতায় মুসলিম লীগের একটি দুর্বল অংশ দ্বারা ইত্তেহাদ পত্রিকা প্রকাশিত হয়েছে। ভারত বিভাগের পর পূর্ব বাংলায় সংবাদপত্রের প্রকাশনায় শূণ্যতার সৃষ্টি হয়। এ সময় ঢাকায় প্রকাশিত কোন দৈনিক পত্রিকার সন্ধান পাওয়া যায়না। তারপর পূর্ববাংলায় কয়েকটি পত্রিকা স্থানান্তর করা হয়। ঢাকার প্রধান পত্রিকাগুলোর মধ্যে তখন ইত্তেহাদ পত্রিকা ছিল।

## ব্যক্তিত্ব
* আবুল মনসুর আহমদ — ১৯৪৬-৪৮ সাল পর্যন্ত দৈনিক ইত্তেহাদ পত্রিকার সম্পাদকের দায়িত্ব পালন করেন।
* গোলাম রহমান— ইত্তেহাদ যখন কলকাতা থেকে প্রকাশিত হতো তখন তিনি ছোটদের পাতা এবং সাহিত্য-সাময়িকী সম্পাদনা করতেন।
* মোহাম্মদ নাসির আলী— ১৯৪৬-৪৮ সাল পর্যন্ত ইত্তেহাদ পত্রিকার শিশুবিভাগের পরিচালক ছিলেন।
* শেখ মুজিবুর রহমান
* তফাজ্জল হোসেন মানিক মিয়া

## তথ্যসূত্র

ইত
ইত
সুলেইমানিয়া মসজিদ (লন্ডন)

**সুলেইমানিয়া মসজিদ** () যুক্তরাজ্যের পূর্ব লন্ডনের হ্যাগারস্টনে কিংসল্যান্ড রোডের একটি মসজিদ। এটি সমগ্র মুসলিম সম্প্রদায়ের পাশাপাশি তুর্কি ভাষী সম্প্রদায়েরও সেবা করে থাকে। মসজিদটি ইউকে তুর্কি ইসলামি সাংস্কৃতিক কেন্দ্র (ইউকেটিআইসিসি) কর্তৃক অর্থায়িত হয়। ১৯৯৪ সালে এর নির্মাণকাজ শুরু হয় এবং ১৯৯৯ সালের অক্টোবর মাসে জনসাধারণের জন্য উন্মুক্ত হয়। মোট ৮,০০০ বর্গমিটার মেঝেসহ মসজিদটির ধারণক্ষমতা ৩,০০০।

## বৈশিষ্ট্য
মসজিদে একটি সম্মেলন ও বিবাহের কক্ষ, শ্রেণিকক্ষ, মৃতদেহ সৎকারের সুবিধার পাশাপাশি ম্যারাথন স্কুলের শিক্ষার্থীদের জন্য আবাসন সুবিধা রয়েছে। মিনারটির উচ্চতা  যা গ্রেট ব্রিটেনে সর্বোচ্চ। এটি লন্ডনের অন্যতম প্রধান ইসলামিক কেন্দ্র। প্রিন্স চার্লস ২০০১ সালে মসজিদটি পরিদর্শন করেন।

## চিত্রশালা

Suleymaniye Mosque London, E2 (2).jpg|মসজিদের সামনের অংশ
Minaret, Haggerston Mosque.jpg|মসজিদের মিনার
Haggerston Mosque - geograph.org.uk - 161385.jpg|দূর থেকে দৃশ্যমান মসজিদ


## আরও দেখুন
* যুক্তরাজ্যে মসজিদ
* যুক্তরাজ্যের মসজিদের তালিকা
* লিডস গ্র্যান্ড মসজিদ
* বার্মিংহাম কেন্দ্রীয় মসজিদ
* ইস্টন জামে মসজিদ
* ব্রিস্টল জামে মসজিদ
* ব্ল্যাকপুল কেন্দ্রীয় মসজিদ

## তথ্যসূত্র

## বহিঃসংযোগ

*  

বিষয়শ্রেণী:ইংল্যান্ডের মসজিদ
বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:লন্ডনের মসজিদ
বিষয়শ্রেণী:উসমানীয় মসজিদ
সাইকো (২০২১)

***সাইকো*** বিরসা দাসগুপ্ত পরিচালিত ও অনির্বাণ ভট্টাচার্য অভিনীত বাংলা ভাষার থ্রিলার চলচ্চিত্র।

## অভিনয়ে
* অনির্বাণ ভট্টাচার্য
* চান্দ্রেয়ী ঘোষ 
* দেবেশ চট্টোপাধ্যায়
* পায়েল দে
* সৌম্য সেনগুপ্ত

## নির্মাণ
পরিচালক বিরসা দাসগুপ্ত ২০২০ ডিসেম্বর মাসে চলচ্চিত্রটি নির্মাণের ঘোষণা করেন। 
ফেব্রুয়ারিী ২০২১ সালে চলচ্চিত্রটির চিত্রগ্ৰহণ শুরু হয়।

## পটভূমি
কলকাতা শহরে পুলিশ বিভাগে একটার পর একটা খুন হচ্ছে। তদন্তকারী দল গঠন করেও খুনিকে পাকড়াও করা সম্ভব হচ্ছে না। তাই অচেনা মানুষকের সঙ্গে পরিচয় করে তাঁদের মনস্তত্ব বুঝতে হবে। কলকাতায় আনা হল এক মনোস্তত্ববিদ চিকিৎসককে। খুনির তল্লাশিতে পুলিশ বিভাগে চাকরি পাকা হয়ে যায় সেই চিকিৎসকের। তিনিও যোগ দেন খুনির তল্লাশিতে..
## তথ্যসূত্র

## বহিঃসংযোগ

* 

বিষয়শ্রেণী:ভারতীয় অপরাধমূলক রোমাঞ্চকর চলচ্চিত্র
শর্ট সার্কিট (উপন্যাস)

**শর্ট সার্কিট** ব্রিটিশ ঔপন্যাসিক কোলিন ওয়েজলকের লেখা একটি উপন্যাস যা ১৯৮৬ সালে প্রকাশিত হয়।

## পটভূমি

শর্ট সার্কিট উপন্যাসটি শর্ট সার্কিট চলচ্চিত্রের উপন্যাস সংস্করণ। এখানে, একটি এক্সপেরিমেন্টাল মিলিটারি রোবটের কথা তুলে ধরা হয়েছে যা বৈদ্যুতিক তাড়নার ফলে মানুষের মতো বুদ্ধিসম্পন্ন হয়ে পড়ে৷ 

## অভ্যর্থনা

ব্রিটিশ লেখক ড্যাভিড ল্যাংফোর্ড হোয়াইট ডার্ফ ম্যাগাজিনে বিবৃতি দেন যে "যদিও চলচ্চিত্রটি আমি দেখিনি তবে উপন্যাসটি হাস্যরসাত্মক ও যথেষ্ট সংক্ষিপ্ত আকারে সকল তথ্য দেওয়া আছে। " 
এছাড়াও পেপারব্যাক ইনফার্নোতে ১৯৮৭ সালে উপন্যাসটির একটি মতামত দিয়েছে হেলেন ম্যাকনাব।

## তথ্যসূত্র

বিষয়শ্রেণী:১৯৮৬-এর উপস্যাস
বিষয়শ্রেণী:১৯৮৬-এর উপন্যাস
দিয়া (প্রদীপ)

থাম্ব|মাটির জ্বলন্ত প্রদীপ
একটা **দিয়া,** **দিয়,** **দীপ,** **দিভা,** **দীপা,** **দীপম, দেইওর** অথবা **দীপক** হল সচরাচর মাটি দিয়ে তৈরি একটা তেলের প্রদীপ, এর মধ্যে থাকে তুলোর শলতে যেটা ঘি বা বনস্পতি তেলে ডোবানো থাকে।  প্রদীপগুলো ভারতীয় উপমহাদেশের স্থানীয় জিনিস, যেগুলো সাধারণত হিন্দু, শিখ, জৈন এবং জোরোস্ট্রিয়ান ধর্মীয় উৎসবসমূহ যেমন দীপাবলি  অথবা কুষ্টি জাতীয় অনুষ্ঠানে ব্যবহৃত হয়ে থাকে।

## ঐতিহ্যপূর্ণ ব্যবহার
মাটি দিয়ে তৈরি প্রদীপ অস্থায়ীভাবে কোনো কোনো আচার-অনুষ্ঠানে জ্বালাবার জন্যে ব্যবহৃত হয়ে থাকে, অন্যদিকে পিতল দিয়ে তৈরি প্রদীপ স্থায়ীভাবে বাড়ি এবং মন্দিরে জায়গা করে নিয়েছে।  বিশেষ করে দীপাবলিতে প্রদীপ অথবা মোমবাতি আলোকসম্পাত, জ্ঞান অথবা ইচ্ছাশক্তির প্রতিনিধিত্ব করে।

## উৎসবসমূহ

* দীপাবলি:  উৎসবের আচার-অনুষ্ঠান এবং উদ্‌যাপনের অংশ হিসেবে প্রদীপ জ্বালানো হয়।  প্রবেশদ্বার এবং পরিসীমায় ছোটো ছোটো প্রদীপ জ্বালিয়ে বাড়িগুলোকে আলোকিত করা হয়।  আসলে দিওয়ালি নামটা সংস্কৃত শব্দ দীপাবলি থেকে এসেছে, যার অর্থ হল আলোর সারি ('দীপ' অর্থে দিয়া এবং 'আবলি' অর্থে সারি)।
* কার্তিকাই দীপম: তামিলনাডুতে দিয়াকে দীপম বলা হয়, যাকে জ্বালানো যাবে, বিশেষ করে কার্তিকাই দীপম উদ্‌যাপনের সময়।

### পূজা ও প্রার্থনা
একটা প্রদীপ মন্দিরে জ্বালিয়ে আরতি  করার মাধ্যমে দেবতার উদ্দেশ্যে পূজা প্রার্থনা করা হয়ে থাকে।

একটা একই ধরনের প্রদীপ তিব্বতীয় বৌদ্ধ সম্প্রদায়ের নৈবেদ্য দিতে যেমন ব্যবহার করা হয় তাকে বলে মাখন প্রদীপ।

### হিন্দু আচার-অনুষ্ঠান
জন্ম: হিন্দু ধর্মের জন্ম সম্পর্কিত নানা আচার-অনুষ্ঠানের অংশ হিসেবে প্রদীপ জ্বালানোর প্রথা আছে।

## প্রকারভেদ
ডান|থাম্ব|''তামিলনাডুর নাচিয়ারকইল অথবা আন্নাম আলঙ্কারিক প্রদীপের উপরিভাগ''
প্রদীপ তৈরির উপাদান হিসেবে চুল্লিতে পড়ানো মাটির প্রদীপের পর বহুমুখী শলতে লাগাবার ধাতুনির্মিত প্রদীপ, অধিকাংশ ক্ষেত্রে অতি সাধারণ পিতলের প্রদীপ, যদিও অন্যান্য উপাদানও ব্যবহৃত হয় যেমন পাতার তৈরি ভাসমান প্রদীপ পত্রাবলি অথবা পাথর দিয়ে তৈরি স্থায়ী প্রদীপ।

শলতের নকশার দিক থেকে এক শলতেওয়ালা প্রদীপই খুব সাধারণভাবে ব্যবহার হয়, এর পর শলতের রকমফের বলতে দুই, পাঁচ অথবা সাত শলতের প্রদীপও তৈরি করা হয়ে থাকে।

সর্বোপরি প্রদীপের নকশার কথা বলতে গেলে, আলঙ্কারিক প্রদীপের বিভিন্ন  নকশা উদ্ভাবন হয়েছে।  প্রতিমূর্তি সম্পর্কিত নাচিয়ারকইল প্রদীপ, যেটা 'আন্নাম প্রদীপ' নামেও পরিচিত, যেটা তৈরি করেন তামিলনাড়ু রাজ্যের নাচিয়ার কইল  অঞ্চলের কেবলমাত্র পাথের (কাম্মালার) সম্প্রদায়ের মানুষ।

## আরও দেখুন

* অন্যান্য প্রদীপ
** মাখন প্রদীপ
** নাচিয়ারকইল প্রদীপ
** নীলাভিলাক্কু প্রদীপ
** আকাশ-প্রদীপ
** ভারতের তৈল প্রদীপের প্রকারভেদ
* সম্পর্কিত বিষয়সমূহ 
** আরতি
** দীপাবলি
** রঙ্গোলী
** আলোর উৎসের তালিকাসমূহ

## তথ্যসূত্র

## বহিঃসংযোগ

বিষয়শ্রেণী:কূপি
বিষয়শ্রেণী:পূজা (হিন্দুধর্ম)
বিষয়শ্রেণী:ভারতীয় মৃৎশিল্প
বিষয়শ্রেণী:ভারতীয় শিল্পকলা
বিষয়শ্রেণী:হিন্দু পুজায় আগুন
বিষয়শ্রেণী:হিন্দু পূজায় ব্যবহৃত বস্তু
আলাউদ্দিন জানি

**আলাউদ্দিন জানি** () মামলুক রাজবংশের অধীনে ১২৩২ খ্রিষ্টাব্দ থেকে ১২৩৩ খ্রিষ্টাব্দ অবধি বাংলার গভর্নর ছিলেন।

## ইতিহাস
আলাউদ্দিন ১২২৭ খ্রিষ্টাব্দে গিয়াসউদ্দিন ইওয়াজ শাহের বিদ্রোহ দমন করতে নাসিরউদ্দিন মাহমুদকে সহায়তা করেছিলেন।

১২৩২ খ্রিষ্টাব্দে মালিক বলখা খিলজি ক্ষমতা থেকে অপসারণের পরে সুলতান শামসুদ্দিন ইলতুতমিশ দ্বারা আলাউদ্দিনকে বাংলার রাজ্যপাল হিসাবে নিযুক্ত করেছিলেন। আলাউদ্দিন কেবল এক বছর এবং কয়েক মাস বাংলায় শাসন করেছিলেন। তারপরে তাঁর স্থলাভিষিক্ত হন সাইফুদ্দিন আইবাক।

## আরো দেখুন
* বাংলার শাসকদের তালিকা
* বাংলার ইতিহাস
* বাংলাদেশের ইতিহাস
* ভারতের ইতিহাস

## তথ্যসূত্র

বিষয়শ্রেণী:জন্মের সাল অজানা
বিষয়শ্রেণী:বাংলার ইতিহাস
বিষয়শ্রেণী:বাংলার শাসক
বিষয়শ্রেণী:বাংলার গভর্নর
বিষয়শ্রেণী:বাংলার রাজবংশ
বিষয়শ্রেণী:বাংলাদেশ-অসম্পূর্ণ
বিষয়শ্রেণী:বাংলাদেশের ইতিহাস
বিষয়শ্রেণী:ভারতীয় মুসলিম
বিষয়শ্রেণী:ভারতের ইতিহাস
বিষয়শ্রেণী:ভারতীয় উপমহাদেশে মুসলিম শাসন
বিষয়শ্রেণী:পশ্চিমবঙ্গের ইতিহাস
বিষয়শ্রেণী:মধ্যযুগীয় ভারত
বিষয়শ্রেণী:ইসলামের ইতিহাস
বিষয়শ্রেণী:মামলুক সালতানাত (দিল্লি)
বিষয়শ্রেণী:তুর্ক শাসক
বিষয়শ্রেণী:তুর্কি বংশোদ্ভূত ভারতীয় ব্যক্তি
বিষয়শ্রেণী:মুসলিম শাসক
বিষয়শ্রেণী:১৩শ শতাব্দীর ভারতীয় ব্যক্তি
বিষয়শ্রেণী:১৩শ শতাব্দীর ভারতীয় মুসলিম
বিষয়শ্রেণী:১৩শ শতাব্দীর ভারতীয় রাজশাসক
সত্যোত্তর

**সত্যোত্তর** একটি বিশেষণবাচক শব্দ, যা দিয়ে এমন কোনও পরিস্থিতি, পরিবেশ বা পারিপার্শ্বিক অবস্থাকে নির্দেশ করা হয়, যেখানে বস্তুনিষ্ঠ বাস্তব সত্যের পরিবর্তে আবেগ-অনুভূতি ও ব্যক্তিগত বিশ্বাস জনমতের পরিবর্তনের ক্ষেত্রে অধিকতর প্রভাব বিস্তার করে।  এটি একটি দার্শনিক ও রাজনৈতিক ধারণা যা "সত্যতা নির্ণয়ের সর্বজনগৃহীত বস্তুনিষ্ঠ আদর্শের বিলুপ্তি" এবং "বাস্তব সত্য, বিকল্প সত্য, জ্ঞান, মতামত, বিশ্বাস ও সত্যের মধ্যে মারপ্যাঁচমূলক বিচ্যুতি" নির্দেশ করতে ব্যবহৃত হয়। ইংরেজিতে একে "পোস্ট-ট্রুথ" (Post-truth) বলা হয়।

সত্যোত্তর কথাটি সাম্প্রতিক হলেও এর কাছাকাছি অনেক ধারণা যেমন উত্তরাধুনিকতাবাদ, আপেক্ষিকতাবাদ, রাজনীতিতে মিথ্যাবাদিতার বিভিন্ন রূপ যেমন অসত্যতা, ছলনা-প্রতারণা, ইচ্ছাকৃত মিথ্যা, ইত্যাদির উপরে অতীতে অনেক নৈতিক, জ্ঞানতাত্ত্বিক ও রাজনৈতিক বিতর্ক হয়েছে।

মার্কিন যুক্তরাষ্ট্রে ও পাশ্চাত্যের অন্যত্র ২০০৮ সালের অর্থনৈতিক সংকটের পরে এক ধরনের রাজনীতির উদ্ভব ঘটে, যাকে সত্যোত্তর রাজনীতি (post-truth politics) নামকরণ করা হয়েছে। সত্যোত্তর রাজনীতির সাথে বিশেষজ্ঞ, বিজ্ঞানী, রাজনৈতিক অভিজাত শ্রেণী ও মূলধারার সংবাদ মাধ্যমের উপর আস্থার অভাব ঘনিষ্ঠভাবে জড়িত। আন্তর্জালে (ইন্টারনেটে) সামাজিক যোগাযোগ মাধ্যমগুলিতে এক ধরনের পুনরাবৃত্তিমূলক বদ্ধপ্রকোষ্ঠ ক্রিয়া এই ধরনের সত্যোত্তর রাজনীতির বৃদ্ধির পেছনে কাজ করেছে বলে কেউ কেউ মনে করেন।
 
ইংরেজি ভাষায় উচ্চশিক্ষায়তনিক ও সার্বজনিক আনুষ্ঠানিক আলোচনাগুলিতে সত্যোত্তর বা "পোস্ট-ট্রুথ" পরিভাষাটি আপাতদৃষ্টিতে ১৯৯০-এর দশকের শুরুতে প্রথম ব্যবহৃত হয়েছিল। ২০০৪ সালে রাষ্ট্রপতি জর্জ ডব্লিউ বুশের ১ম শাসনামলের শেষে এসে *দ্য পোস্ট-ট্রুথ এরা* নামক গ্রন্থে র‍্যাল্‌ফ কিজ লেখেন যে "সত্যোত্তর যুগের" আবির্ভাব হয়েছে এবং একই বছরে এরিক অল্টারম্যান *হোয়েন প্রেসিডেন্ট্‌স লাই* নামক গ্রন্থে "সত্যোত্তর রাষ্ট্রপতিত্ব" (post-truth presidency) পরিভাষাটি ব্যবহার করেন। ২০১৫-২০১৬ খ্রিস্টাব্দে এসে সত্যোত্তর বা "পোস্ট-ট্রুথ" পরিভাষার ব্যবহার বহুগুণ বৃদ্ধি পায়। "সত্যোত্তর রাজনীতি" কথাটি ২০১৬ সালের মার্কিন রাষ্ট্রপতি নির্বাচন ও ঐ বছরের ব্রেক্সিট গণভোটের সময় ব্যাপক জনপ্রিয়তা লাভ করে। ২০১৬ সালের শেষে অক্সফোর্ড অভিধান প্রকাশক সংস্থা "পোস্ট-ট্রুথ"-কে "বছরের সেরা আন্তর্জাতিক শব্দ" নির্বাচিত করে।

## তথ্যসূত্র

## আরও দেখুন
* জ্ঞানতত্ত্ব 
* ভুয়া খবর   
* জ্ঞান 
* সত্য 
* ক্লিক-টোপ 
* সাক্ষ্যপ্রমাণ 
* বাস্তবিক সত্য তথ্য 
* তথ্যের বাস্তবিক সত্যতা 
* ভুল খবর 
* বাস্তবতা 
* আবেগমূলক বাস্তববাদ  
* তথ্য-বিনোদন  

বিষয়শ্রেণী:দার্শনিক ধারণা
বিষয়শ্রেণী:রাজনৈতিক ধারণা
বিষয়শ্রেণী:রাজনৈতিক দর্শনের ধারণা
বিষয়শ্রেণী:সামাজিক ভাষ্য
বিষয়শ্রেণী:প্রভাব (সামাজিক ও রাজনৈতিক)
উষা শ্রীনিবাসন

**উষা শ্রীনিবাসন** (জন্ম: ১৬ জুলাই, ১৯৬২) ভারতীয় চলচ্চিত্রের একজন ধ্রুপদী নৃত্যশিল্পী যিনি কুচিপুড়িতে বিশেষীকরণ করেছেন। সাধারণত তিনি **উষা** নামেই পরিচিত। তিনি একটি তামিল পরিবারে জন্মগ্রহণ করেছিলেন। তাঁর পিতা পি. শ্রীনিবাসন ছিলেন একজন বেদপণ্ডিত।

## প্রাথমিক জীবন
উষা শ্রীনিবাসন তেলঙ্গানার হায়দ্রাবাদের বাসিন্দা। তিনি কুচিপুড়ি নৃত্য শিক্ষক পশুমার্থী শিশুবাবু, ভাগবতুল সেতুরাম, উমা রমারাও, চিন্তা আদিনারায়ণ শর্মা এবং বেদান্তম রাধে শর্মার অধীনে প্রশিক্ষণ পেয়েছিলেন। তিনি কিংবদন্তি কুচিপুড়ি নৃত্যশিল্পী শোভা নাইডু এবং রাজা ও রাধা রেড্ডিকে দেখে কুচিপুড়ি নৃত্যে অনুপ্রাণিত হয়েছিলেন। তাঁর মা'ও ভরতানাট্যমে বিশেষায়িত একজন ধ্রুপদী নৃত্যশিল্পী।

তিনি হায়দ্রাবাদের পট্টি শ্রীরামুলু তেলুগু বিশ্ববিদ্যালয় থেকে কুচিপুড়ি নৃত্যে এমএ করেছিলেন। মাত্র বিশ বছর বয়সেই তিনি একজন স্বতন্ত্র পরিবেশন শিল্পী এবং নৃত্য পরিচালক হিসাবে আবির্ভূত হয়েছিলেন। তিনি তিরুপতিতে শ্রীরাজ রাজেশ্বরী আর্টস একাডেমি নামে একটি নৃত্য বিদ্যালয় পরিচালনা করেন।  তিনি তিরুমাল তিরুপতি দেবস্থানমে কুচিপুড়ি প্রভাষক হিসাবেও কাজ করেন। ২০০৫ সালে, তিনি 'কাঙ্গুন্ডি কুপ্পাম বিধি নাটকম - কুচিপুড়ি ভাগবতম - টুনানাথমাকা পরিশীলানা'য় ডক্টরেট ডিগ্রি লাভ করেন।

## নৃত্যকর্ম
শ্রীনিবাসন একজন দক্ষ কুচিপুড়ি নৃত্যশিল্পী। তিনি অল্প বয়সেই প্রদর্শন করতে শুরু করেছিলেন। সূক্ষ্ম ছন্দের সাথে শক্ত ভারসাম্য রক্ষায় তাঁর শক্তিশালী দক্ষতা সহজেই শ্রোতাদের চমকে দেয়। ২০০৬ সালে, তিনি হায়দ্রাবাদের রাজা রাজেশ্বরী আর্টস একাডেমি আয়োজিত ‌ও পরিচালিত ইউএসএ-তে নৃত্য প্রদর্শন করেছিলেন।

## পুরস্কার

* নাট্যময়ূরী পুরস্কার
* রাজ্য ও জাতীয় স্তরের পুরস্কার
* তরুণ শিল্পীদের জন্য জাতীয় বৃত্তি
* কুচিপুড়ি নাচের প্রতি উৎসর্জনের জন্য সংগীত নাটক আকাদেমি বিসমিল্লাহ খান যুব পুরস্কার

## পরিবেশিত নাচের বিস্তারিত

## তথ্যসূত্র

## বহিঃসংযোগ

* https://www.youtube.com/watch?v=5iBbB3qpMR4
* http://www.tirumala.org/EducationalTrust.aspx 
* http://events.fullhyderabad.com/sri-siddhi-vinayaka-vijayam-a-kuchipudi-ballet-by-dr-usharani- and-troupe/2006-august/tickets-dates-videos-reviews-16958-1। এইচটিএমএল 

বিষয়শ্রেণী:১৯৬৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় নারী শাস্ত্রীয় নৃত্যশিল্পী
বিষয়শ্রেণী:কুচিপুড়ি নৃত্যশিল্পী
বিষয়শ্রেণী:তেলুগু ব্যক্তি
বিষয়শ্রেণী:তামিলনাড়ুর নৃত্যশিল্পী
বিষয়শ্রেণী:চেন্নাইয়ের শিল্পী
বিষয়শ্রেণী:ভারতীয় ধ্রুপদী নৃত্যের অভিনয়শিল্পী
বিষয়শ্রেণী:তামিলনাড়ুর নারী শিল্পী
যামিনী রেড্ডি

**যামিনী রেড্ডি** (জন্ম: ১ সেপ্টেম্বর, ১৯৮২) একজন ভারতীয় ধ্রুপদী নৃত্যশিল্পী ও কুচিপুড়ি নৃত্যবিশারদ।

## প্রাথমিক জীবন
যামিনী রেড্ডি নতুন দিল্লিতে খ্যাতিমান কুচিপুড়ি নৃত্যশিল্পী এবং পদ্মভূষণ পুরস্কার বিজয়ী  রাজা রেড্ডি এবং রাধা রেড্ডি দম্পতির ঘরে জন্মগ্রহণ করেছিলেন। 

তিনি তাঁর বাবা-মায়ের কাছ থেকে প্রশিক্ষণ নিয়েছিলেন এবং তিন বছর বয়সে নয়াদিল্লিতে প্রথম নৃত্য প্রদর্শন করেছিলেন। তিনি তাঁর পিতার তাণ্ডব এবং মায়ের লাস্য উত্তরাধিকার সূত্রে পেয়েছেন, যা তাঁর নাচের শৈলীতে প্রমাণিত। 

তিনি নতুন দিল্লির মডার্ন স্কুল বড়খাম্বা রোড থেকে বিদ্যালয় শিক্ষা এবং লেডি শ্রী রাম কলেজ ফর উইমেন থেকে স্নাতক ডিগ্রি অর্জন করেছিলেন। তিনি একজন এমবিএ স্নাতক। তিনি ভেষজবিদ্যা নিয়ে কাজের প্রস্তাব প্রত্যাখ্যান করেছিলেন এবং নাচে মনোনিবেশ করেছিলেন। 

## কর্মজীবন
রেড্ডি অল্প বয়সেই নৃত্য পরিবেশন শুরু করেছিলেন। 

সফরের পাশাপাশি তিনি হায়দ্রাবাদ শাখার নাট্যতরঙ্গিনী নৃত্য বিদ্যালয়ে কুচিপুড়ি শেখান।

তিনি যুক্তরাজ্য, ফ্রান্স, মার্কিন যুক্তরাষ্ট্র, দক্ষিণ পূর্ব এশিয়া, রাশিয়া এবং সংযুক্ত আরব আমিরাত সফর করেছেন।

## ব্যক্তিগত জীবন
যামিনী রেড্ডি বিবাহিত এবং তিনি বর্তমানে হায়দ্রাবাদে বসবাস করছেন। তাঁর একটি ছেলে রয়েছে।

## পুরস্কার

* যুব রত্ন পুরস্কার 
* ইওথ ভোকেশনাল এক্সিলেন্স অ্যাওয়ার্ড
* এফআইসিসিআই (FICCI) তরুণ অর্জনকারী পুরস্কার
* দেবদাসী জাতীয় পুরস্কার
* কুচিপুড়ি নাচের প্রতি উৎসর্জনের জন্য সংগীত নাটক আকাদেমি বিসমিল্লাহ খান যুব পুরস্কার

## তথ্যসূত্র

## বহিঃসংযোগ

* www.yaminireddy.com প্রাতিষ্ঠানিক ওয়েবসাইট

বিষয়শ্রেণী:১৯৮২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর ভারতীয় নৃত্যশিল্পী
বিষয়শ্রেণী:কুচিপুড়ি নৃত্যশিল্পী
বিষয়শ্রেণী:নয়াদিল্লির ব্যক্তি
বিষয়শ্রেণী:ভারতীয় ধ্রুপদী নৃত্যের অভিনয়শিল্পী
বিষয়শ্রেণী:দিল্লির নৃত্যশিল্পী
বিষয়শ্রেণী:২১শ শতাব্দীর ভারতীয় নারী শিল্পী
বিষয়শ্রেণী:ভারতীয় ব্যক্তি অসম্পূর্ণ
মণ্ণিবক্কম

**মণ্ণিবক্কম** দক্ষিণ ভারতের তামিলনাড়ু রাজ্যে অবস্থিত চেঙ্গলপট্টু জেলায় চেন্নাই শহরের উপকণ্ঠে অবস্থিত একটি জনবসতিপূর্ণ শহর। চেন্নাই মহানগরের দক্ষিণ-পশ্চিম প্রান্তে অবস্থিত একটি লোকালয়৷ মণ্ণিবক্কম বণ্ডলুর ও মুড়িশূরের মধ্যবর্তী স্থানে তাম্বরম থেকে ৭.৫ কিলোমিটার ও বণ্ডলুর থেকে ২ কিলোমিটার দূরে অবস্থিত৷ এটি চেন্নাই মহানগর অঞ্চলের চেন্নাই নগরোন্নয়ন কর্তৃৃপক্ষের অধীন৷  লোকালয়টি ওরগড়ম, শ্রীপেরুম্বুদুর, মারাইমালাইনগর ও মাহিন্দ্রা ওয়ার্ল্ড সিটির মতো শিল্পসমৃৃদ্ধ অঞ্চলগুলির সাথে সড়ক ও রেলপথে যুক্ত৷

## পরিবহন
বণ্ডলুর রেলওয়ে স্টেশন বণ্ডলুরের নিকটতম রেলস্টেশন৷ অন্যান্য নিকটবর্তী স্টেশনগুলি হলো উরবক্কম, পেরুঙ্গলতুর, গুড়ুবাঞ্চেরি ও তাম্বরম রেলওয়ে স্টেশন৷ প্রস্তাবিত কীলমবক্কম বাস টার্মিনাসটি মণ্ণিবক্কম থেকে ৫ কিলোমিটার দূরে অবস্থিত৷ এই টার্মিনাল থেকে দক্ষিণ ও দক্ষিণ শহরতলি যাওয়ার বাস পরিষেবা চালু হবে৷ আউটার রিং রোড মণ্ণিবক্কমের ওপর দিয়ে দীর্ঘায়িত৷ বেঙ্গালুরু থেকে চেন্নাইগামী ৪৮ নং জাতীয় সড়কও নিকটবর্তী৷ চেন্নাই বিমানবন্দর মেট্রো স্টেশন থেকে কীলমবক্কম বাস টার্মিনাস অবধি একটি পথ প্রস্তাবিত করা হয়েছে৷

## জনসংখ্যার উপাত্ত
২০১১ খ্রিটাব্দে ভারতের জনগণনা অনুযায়ী মণ্ণিবক্কমের মোট জনসংখ্যা ১৩,৩০৮ জন, যেখানে ৬,৭০০ জন পুরুষ ও ৬,৬০৮ জন নারী৷ অর্থাৎ প্রতিহাজার পুরুষে ৯৮৬ জন নারীর বাস৷ মোট পরিবার সংখ্যা ৩,২৬২ টি৷ ছয় বছর অনূর্ধ্ব শিশু সংখ্যা ১,৪৮৩, যা মোট জনসংখ্যার ১১.১৪ শতাংশ৷ শিশুদের মধ্যে শিশুপুত্র ৭৬৫ জন ও শিশুকন্যা ৭১৮ জন, অর্থাৎ শিশুদের লিঙ্গানুপাত প্রতি হাজার শিশুপুত্রে ৯৩৯ জন শিশুকন্যা৷ মণ্ণিবক্কমের মোট সাক্ষরতার হার ৮৬.৩১ শতাংশ, যেখানে পুরুষ সাক্ষরতার হার ৯০.৭৮ শতাংশ ও নারী সাক্ষরতার হার ৮১.৮০ শতাংশ৷ জনসংখ্যার ২৩.৩৮ শতাংশ তথা ৩,১১২ জন তফসিলি জাতি ও ২.৯৩ শতাংশ তথা ৩৯০ জন তফসিলি উপজাতির অন্তর্ভুক্ত৷ মোট শ্রমজীবী ৫,২৯৪ জন, যার মধ্যে ৩,৬৯৬ জন মূল শ্রমজীবী ও ১,৫৯৮ জন প্রান্তিক শ্রমজীবী৷

## তথ্যসূত্র

বিষয়শ্রেণী:তামিলনাড়ুর শহর ও নগর
বিষয়শ্রেণী:চেন্নাইয়ের শহরতলি
আলান্দুর

**আলান্দুর** দক্ষিণ ভারতের তামিলনাড়ু রাজ্যের চেন্নাই জেলার গিণ্ডি বিভাগের একটি অঞ্চল৷ এর উত্তর ও পূর্ব দিকে রয়েছে গিণ্ডি, দক্ষিণ দিকে রয়েছে আদমবক্কম, দক্ষিণ-পশ্চিম দিকে রয়েছে পালবন্তাঙ্গল এবং উত্তর-পশ্চিম দিকে রয়েছে সেন্ট থমাস মাউন্ট। আশা করা হচ্ছে ২০৩০ খ্রিস্টাব্দের মধ্যে আলান্দুরে লোক সমাগম তিন লক্ষ অতিক্রম করবে। এর আশে পাশে রয়েছে সেন্ট থমাস মাউন্ট ক্যান্টনমেন্ট, ভারতীয় সেনাবাহিনীর অফিসার্স ট্রেইনিং একিডেমি৷ তামিলনাড়ুর প্রাক্তন মুখ্যমন্ত্রী এম জি রামচন্দ্রন ১৯৬৭ খ্রিস্টাব্দে আলান্দূর বিধানসভা থেকে জয়ী হয়ে নিজের রাজনৈতিক পদোন্নতি নিশ্চিত করেন৷ চেন্নাইয়ের দুটি উল্লেখযোগ্য স্থান নেহেরু মূর্তি ও কাতিপারা জংশন রয়েছে আলান্দুরেই৷

## পরিবহন পরিকাঠামো
আলান্দুর সড়ক পথে অন্যান্য এলাকার সাথে সুসংবদ্ধ এবং সময়ানুসারে এখান থেকে বাস পরিষেবা উপলব্ধ৷ আলান্দুরের কাতিপারা জংশন থেকে দূরবর্তী বহু বাস পরিষেবাও রয়েছে৷ যানবাহন নিবন্ধন সংখ্যা টিএন-২২ (মীনমবক্কম), যার দপ্তর পূরাতন পুরসভা ভবনে অবস্থিত৷

নিকটবর্তী রেলস্টেশনটি হলো সেন্ট থমাস মাউন্ট রেলওয়ে স্টেশন৷ জন পরিবহনের পাঁচটি পন্থা যথা শহরতলি রেলওয়ে, দক্ষিণ রেল, মেট্রোরেল, এমআরটিএস এবং বাস পরিষেবাকে এই জংশনে একীভূত করার প্রস্তাব দেওয়া হয়েছে৷ সেন্ট থমাস মাউন্ট রেলওয়ে স্টেশনে ১,২০০ টি ব্যক্তিগত গাড়ী রাখার ব্যবস্থা করা হবে বলে প্রস্তাব৷

## ভূগোল
আলান্দুর  স্থানাঙ্কে অবস্থিত৷ সমুদ্রতল থেকে এই স্থান ১২ মিটার বা ৩৯ ফুট উচ্চতায় অবস্থিত৷

## জনতত্ত্ব

২০১১ খ্রিস্টাব্দে ভারতের জনগণনা অনুযায়ী আলান্দুরের জনসংখ্যা ছিলো ১,৬৪,৪৩০ জন, যেখানে প্রতি হাজার পুরুষে নারী ৯৯৭ জন, যা জাতীয় গড় ৯২৯ থেকে অধিক৷ ছয় বছর অনূর্ধ্ব শিশু সংখ্যা ১৬,০৭৪, যার মধ্যে শিশুপুত্র ৮,২৪৬ ও শিশুকন্যা ৭,৮২৮ জন৷ মোট ডানসংখ্যার ১১.৬২ শতাংশ তফসিলি জাতি ও ০.২৫ শতাংশ তফসিলি উপজাতির অন্তর্ভুক্ত৷ আলান্দুরের মোট সাক্ষরতার হার ৯৪.৪৬ শতাংশ, যেখানে পুরুষ সাক্ষরতার হার ৯৬.৮২ শতাংশ ও নারী সাক্ষরতার হার ৯২.১২ শতাংশ৷ মোট পরিবার সংখ্যা ৪৩,৪১১ জন৷ মোট শ্রমজীবী সংখ্যা ৬৪,৬৯৮ জন, ২৯০ জন কৃষক, ৩১৯ জন মূল কৃষিজীবী, ৬৫০ জন গৃহস্থলী সংক্রান্ত শ্রমিক, ৫৬,৬৪৩ জন অন্যান্য শ্রমিক, ৬,৭৯৬ জন প্রান্তিক শ্রমজীবী, ১৪১ জন প্রান্তিক কৃষক, ১৪৬ জন প্রান্তিক কৃষিজীবী, ১৯৯ জন প্রান্তিক গৃহস্থলী সংক্রান্ত শ্রমিক এবং ৬,৩১০ জন অন্যান্য প্রান্তিক শ্রমজীবী৷ ২০০১ থেকে ২০১১ খ্রিস্টাব্দের মধ্যে আলান্দুরের জনসংখ্যা বৃদ্ধির হার ১২ শতাংশ৷

## দৈনন্দিন পণ্যবাজার
আলান্দুরের এমজিআর মার্কেট প্রায় দুশ বছর পুরানো৷ এটি এমকেএন সড়কের মাঝামাঝি গিণ্ডি ও মীনমবক্কমের মাঝে অবস্থিত৷ তামিলনাড়ুর প্রাক্তন মুখ্যমন্ত্রী এম জি রামচন্দ্রন এই বাজারটি সাধারণের ডন্য উদ্বোধন করেছিলেন৷

## রাজনীতি
আলান্দুর বিধানসভা নির্বাচন কেন্দ্রটি চেন্নাই দক্ষিণ লোকসভা কেন্দ্রের অন্তর্গত৷

## তথ্যসূত্র

বিষয়শ্রেণী:তামিলনাড়ুর শহর ও নগর
বিষয়শ্রেণী:চেন্নাইয়ের শহরতলি
ম্যানি হফম্যান

**ম্যানি হফম্যান** একজন আমেরিকান রাজনীতিবিদ ও ব্যবসায়ী। তিনি ২২শে ফেব্রুয়ারি ১৯৩৭ সালে শিকাগোর ইলিনইসে জন্মগ্রহণ করেন। ছাত্রাবস্থায় তিনি হার্শচ হাই স্কুল,  নর্দার্ন ইউনিভার্সিটি, পারডিউ ইউনিভার্সিটি ও মিডওয়েস্ট ব্রডকাস্টিং স্কুলে পড়াশোনা করেছেন। ১৯৫৪ সাল থেকে ১৯৬২ সাল পর্যন্ত তিনি ইউনাইটেড স্টেটস এয়ার ফোর্স এও কাজ করেন। তাঁর বাসস্থান ছিল ইলিনয়েসের হোমউড, সেখানে তিনি তার স্ত্রী ও সন্তানের সঙ্গে বসবাস করতেন ও বিমা ব্যবসা করতেন। ১৯৮৫ সাল থেকে ১৯৯১ সাল পর্যন্ত ম্যানি হফম্যান হোমউডের মেয়র হিসেবে নিযুক্ত ছিলেন। তিনি ছিলেন একজন গণতান্ত্রিক। ১৯৯১ থেকে ১৯৯২ সালে ইলিনয়িস হাউজ অফ রিপ্রেজেনটেটিভ এও তিনি কার্যক্রম চালান। হফম্যান ফ্লোরিডার স্যারাসোটায় ২০১৩ সালের ২৭শে ফেব্রুয়ারি মৃত্যুবরণ করেন৷ 

## তথ্যসূত্র

বিষয়শ্রেণী:১৯৩৭-এ জন্ম
বিষয়শ্রেণী:২০১৩-এ মৃত্যু
বিষয়শ্রেণী:শিকাগোর ব্যবসায়ী
বিষয়শ্রেণী:শিকাগোর রাজনীতিবিদ
বিষয়শ্রেণী:ইলিনয়ের সামরিক কর্মকর্তা
বিষয়শ্রেণী:নর্থওয়েস্টার্ন বিশ্ববিদ্যালয়ের প্রাক্তন শিক্ষার্থী
বিষয়শ্রেণী:পারডু বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২০শ শতাব্দীর মার্কিন ব্যবসায়ী
মধু সপ্রে

**মধু সপ্রে** (: জন্মঃ ১৯৭১) ভারতের একজন প্রাক্তন মডেল এবং অভিনেত্রী। ১৯৯২ সালে অনুষ্ঠিত ফেমিনা মিস ইন্ডিয়া এবং মিস ইউনিভার্স সুন্দরী প্রতিযোগিতায় মধু অংশ নিয়েছিলেন। মধুর জন্ম হয়েছিলো নাগপুরে।
## কর্মজীবন
মধু সুন্দরী প্রতিযোগিতায় অংশ নেবার পরে অনেক মানুষের নজর কাড়েন। তাকে চলচ্চিত্রে অভিনয়ের জন্য প্রস্তাব দেওয়া হয়। যদিও তিনি প্রথম শ্রেণীর চলচ্চিত্রে অভিনয়ের সুযোগ পাচ্ছিলেননা; তিনি ২০০৩ সালের চলচ্চিত্র 'বুম'-এ অভিনয় করেন।

১৯৯০-এর দশকের মধু মিলিন্দ সোমনের সঙ্গে সম্পূর্ণ উলঙ্গ হয়ে 'টাফ সু'জ' নামের একটি জুতার বিজ্ঞাপনে সচিত্র মডেল হন এবং সমালোচিত হন। বিজ্ঞাপন চিত্রটিতে একটি অজগর সাপ ব্যবহার করা হয় যদিও ওটাতে কোনো বিষ ছিলোনা; মধু এবং মিলিন্দ ভারতের বন্যপ্রাণী আইনের আওতায় পড়ে যান যদিও তাদের কোনো দোষ ছিলোনা কারণ তারা বিজ্ঞাপনের প্রযোজকের নির্দেশে কাজ করেছিলেন।
## ব্যক্তিগত জীবন
মধুর স্বামী একজন ইতালীয়; গিয়ান মারিয়া এমেনদাতোরি নামের একজন ইতালীয় ব্যবসায়ীকে ২০০১ সালে বিয়ে করেন মধু; মধুর এবং গিয়ানের ইন্দিরা নামের একটি মেয়ে আছে।

## তথ্যসূত্র

## বহিঃসংযোগ
*

বিষয়শ্রেণী:১৯৭১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় অভিনেত্রী
বিষয়শ্রেণী:ভারতীয় নারী মডেল
বিষয়শ্রেণী:ফেমিনা মিস ইন্ডিয়া বিজয়ী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:হিন্দি টেলিভিশন অভিনেত্রী
বিষয়শ্রেণী:ভারতীয় সুন্দরী প্রতিযোগিতা বিজয়ী
বিষয়শ্রেণী:মারাঠি ব্যক্তি
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:মহারাষ্ট্রের নারী মডেল
বিষয়শ্রেণী:নাগপুরের অভিনেত্রী
বিষয়শ্রেণী:মিস ইউনিভার্স ১৯৯২-এর প্রতিযোগী
মোহাম্মদ শেখ বাবলু

**মোহাম্মদ শেখ বাবলু** (জন্ম: ২৭ নভেম্বর ১৯৯৭; **শেখ বাবলু** নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব বাংলাদেশ পুলিশ এবং বাংলাদেশ জাতীয় দলের হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন বাম পার্শ্বীয় আক্রমণভাগের খেলোয়াড় হিসেবে খেলে থাকেন।

২০১৭–১৮ মৌসুমে, বাংলাদেশী ক্লাব বিজেএমসি দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেন। সম্প্রতি ২০১৯–২০ মৌসুমে, তিনি বিজেএমসি দল হতে বাংলাদেশী ক্লাব বাংলাদেশ পুলিশে যোগদান করেছেন।

## প্রারম্ভিক জীবন
মোহাম্মদ শেখ বাবলু ১৯৯৭ সালের ২৭শে নভেম্বর তারিখে বাংলাদেশে জন্মগ্রহণ করেছেন।

## তথ্যসূত্র

## বহিঃসংযোগ
* 
* 
* 
* 

বিষয়শ্রেণী:জীবিত ব্যক্তি
বিষয়শ্রেণী:১৯৯৭-এ জন্ম
বিষয়শ্রেণী:ফুটবল মধ্যমাঠের খেলোয়াড়
বিষয়শ্রেণী:বাংলাদেশ পুলিশ ফুটবল ক্লাবের খেলোয়াড়
বিষয়শ্রেণী:বাংলাদেশের পুরুষ আন্তর্জাতিক ফুটবলার
বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ
বিষয়শ্রেণী:দিনাজপুর জেলার ব্যক্তি
বিষয়শ্রেণী:বাংলাদেশী পুরুষ ফুটবলার
বিষয়শ্রেণী:বাংলাদেশী খ্রিস্টান
বিষয়শ্রেণী:বিজেএমসি দলের ফুটবলার
বিষয়শ্রেণী:বাংলাদেশ ফুটবল লিগের খেলোয়াড়
বিষয়শ্রেণী:পুরুষ ফুটবল উইঙ্গার
বিক্রম বিধানসভা কেন্দ্র

**বিক্রম বিধানসভা কেন্দ্র** ভারতের বিহার রাজ্যের ২৪৩টি বিধানসভা কেন্দ্রের একটি। এই কেন্দ্রটি পাটলিপুত্র লোকসভা কেন্দ্রের অন্তর্গত ৬টি বিধানসভা আসনের একটি এবং এই বিধানসভা কেন্দ্রের নির্বাচিত সদস্য বিহার বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। 

## অবস্থান
বিক্রম বিধানসভা কেন্দ্রটি বিহটা সমষ্টি ব্লকের কাউদিয়া, বিন্দল, কুঞ্জওয়া, মাছছলপুর লাই, সৈয়দাবাদ, উজিরপুর, নাগর, যমুনাপুর ও তারানগর গ্রাম পঞ্চায়েত নিয়ে গঠিত।

## বিধানসভার সদস্য

## আরও দেখুন
* বিহারের বিধানসভা কেন্দ্রের তালিকা
* বিক্রম, পাটনা

## তথ্যসূত্র

বিষয়শ্রেণী:বিহারের বিধানসভা কেন্দ্র
সেঁ বার্তেলেমি জাতীয় ফুটবল দল

**সেঁ বার্তেলেমি জাতীয় ফুটবল দল** () হচ্ছে আন্তর্জাতিক ফুটবলে সেঁ বার্তেলেমির প্রতিনিধিত্বকারী পুরুষদের জাতীয় দল, যার সকল কার্যক্রম সেঁ বার্তেলেমির ফুটবলের সর্বোচ্চ নিয়ন্ত্রক সংস্থা সেঁ বার্তেলেমি ফুটবল অ্যাসোসিয়েশন দ্বারা নিয়ন্ত্রিত হয়। এই দলটি এখন পর্যন্ত ফুটবলের সর্বোচ্চ সংস্থা ফিফার এবং তাদের আঞ্চলিক সংস্থা কনকাকাফের সদস্য হিসেবে রয়েছে। ২০১০ সালের ৩রা জুলাই তারিখে, সেঁ বার্তেলেমি প্রথমবারের মতো আন্তর্জাতিক খেলায় অংশগ্রহণ করেছে; সেন্ট মার্টিনে অনুষ্ঠিত উক্ত ম্যাচে সেঁ বার্তেলেমি সেন্ট মার্টিনের কাছে ৩ –০ গোলের ব্যবধানে পরাজিত হয়েছে। সেঁ-জঁ স্টেডিয়ামে এই দলটি তাদের সকল হোম ম্যাচ আয়োজন করে থাকে।

ফিফা এবং কনকাকাফের সদস্যপদ না থাকার ফলে সেঁ বার্তেলেমি এপর্যন্ত একবারও ফিফা বিশ্বকাপ এবং কনকাকাফ গোল্ড কাপে অংশগ্রহণ করতে পারেনি।

## র‌্যাঙ্কিং
ফিফার সদস্যপদ না থাকার ফলে ফিফা বিশ্ব র‌্যাঙ্কিংয়ে সেঁ বার্তেলেমির কোন স্থান নেই। অন্যদিকে, বিশ্ব ফুটবল এলো রেটিংয়ে সেঁ বার্তেলেমির সর্বোচ্চ অবস্থান হচ্ছে ২১৫তম (যা তারা ২০১৮ সালে অর্জন করেছিল) এবং সর্বনিম্ন অবস্থান হচ্ছে ২২০। নিম্নে বর্তমানে বিশ্ব ফুটবল এলো রেটিংয়ে অবস্থান উল্লেখ করা হলো:

;বিশ্ব ফুটবল এলো রেটিং

## তথ্যসূত্র

## বহিঃসংযোগ
* ফ্রান্সঅ্যান্টিলস 

বিষয়শ্রেণী:সেঁ বার্তেলেমি জাতীয় ফুটবল দল
সেঁ বার্তেলেমি ফুটবল অ্যাসোসিয়েশন

**সেঁ বার্তেলেমি ফুটবল অ্যাসোসিয়েশন** (; এছাড়াও সংক্ষেপে **এসবিএফএ** নামে পরিচিত) হচ্ছে সেঁ বার্তেলেমির ফুটবলের সর্বোচ্চ নিয়ন্ত্রক সংস্থা। এটি এখন পর্যন্ত ফুটবলের সর্বোচ্চ সংস্থা ফিফার এবং তাদের আঞ্চলিক সংস্থা কনকাকাফের সদস্যপদ লাভ করেনি। এই সংস্থার সদর দপ্তর সেঁ বার্তেলেমিতে অবস্থিত।

এই সংস্থাটি সেঁ বার্তেলেমির পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে সেঁ বার্তেলেমি চ্যাম্পিয়নশিপের মতো প্রতিযোগিতার সকল কার্যক্রম পরিচালনা করে।

## বহিঃসংযোগ
* ফ্রান্সঅ্যান্টিলস 

বিষয়শ্রেণী:সেঁ বার্তেলেমি ফুটবল অ্যাসোসিয়েশন
বিষয়শ্রেণী:সেঁ বার্তেলেমির ক্রীড়া নিয়ন্ত্রণ সংস্থা
বিষয়শ্রেণী:সেঁ বার্তেলেমির ফুটবল পরিচালনা পরিষদ
মার্কিন ভার্জিন দ্বীপপুঞ্জ জাতীয় ফুটবল দল

**মার্কিন ভার্জিন দ্বীপপুঞ্জ জাতীয় ফুটবল দল** () হচ্ছে আন্তর্জাতিক ফুটবলে মার্কিন ভার্জিন দ্বীপপুঞ্জের প্রতিনিধিত্বকারী পুরুষদের জাতীয় দল, যার সকল কার্যক্রম মার্কিন ভার্জিন দ্বীপপুঞ্জের ফুটবলের সর্বোচ্চ নিয়ন্ত্রক সংস্থা মার্কিন ভার্জিন দ্বীপপুঞ্জ ফুটবল ফেডারেশন দ্বারা নিয়ন্ত্রিত হয়। এই দলটি ১৯৯৮ সাল হতে ফুটবলের সর্বোচ্চ সংস্থা ফিফার এবং ১৯৮৭ সাল হতে তাদের আঞ্চলিক সংস্থা কনকাকাফের সদস্য হিসেবে রয়েছে। ১৯৯৮ সালের ২১শে মার্চ তারিখে, মার্কিন ভার্জিন দ্বীপপুঞ্জ প্রথমবারের মতো আন্তর্জাতিক খেলায় অংশগ্রহণ করেছে; মার্কিন ভার্জিন দ্বীপপুঞ্জে অনুষ্ঠিত উক্ত ম্যাচে মার্কিন ভার্জিন দ্বীপপুঞ্জ ব্রিটিশ ভার্জিন দ্বীপপুঞ্জকে ১–০ গোলের ব্যবধানে পরাজিত করেছে।

১,২০০ ধারণক্ষমতাবিশিষ্ট বেথেলহেম ফুটবল স্টেডিয়ামে *ড্যাশিং ঈগল* নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় মার্কিন ভার্জিন দ্বীপপুঞ্জের সেন্ট ক্রোইয়ে অবস্থিত। বর্তমানে এই দলের ম্যানেজারের দায়িত্ব পালন করছেন গিলবের্তো দামিয়ানো এবং অধিনায়কের দায়িত্ব পালন করছেন নিউ ইয়র্ক কসমসের আক্রমণভাগের খেলোয়াড় অ্যারন ডেনিস।

মার্কিন ভার্জিন দ্বীপপুঞ্জ এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, কনকাকাফ গোল্ড কাপেও মার্কিন ভার্জিন দ্বীপপুঞ্জ এপর্যন্ত একবারও অংশগ্রহণ করতে সক্ষম হয়নি।

ডাস্টি গুড, ডোয়াইন টমাস, ম্যাকডোনাল্ড টেইলর, কেভিন শেপার্ড এবং অ্যারন ডেনিসের মতো খেলোয়াড়গণ মার্কিন ভার্জিন দ্বীপপুঞ্জের জার্সি গায়ে মাঠ কাঁপিয়েছেন।

## র‌্যাঙ্কিং
ফিফা বিশ্ব র‌্যাঙ্কিংয়ে, ২০১১ সালের জুলাই মাসে প্রকাশিত র‌্যাঙ্কিংয়ে মার্কিন ভার্জিন দ্বীপপুঞ্জ তাদের ইতিহাসে সর্বোচ্চ অবস্থান (১৪৯তম) অর্জন করে এবং ২০১৯ সালের নভেম্বর মাসে প্রকাশিত র‌্যাঙ্কিংয়ে তারা ২০৭তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে মার্কিন ভার্জিন দ্বীপপুঞ্জের সর্বোচ্চ অবস্থান হচ্ছে ২০৮তম (যা তারা ১৯৯৮ সালে অর্জন করেছিল) এবং সর্বনিম্ন অবস্থান হচ্ছে ২২২। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:

;ফিফা বিশ্ব র‌্যাঙ্কিং

;বিশ্ব ফুটবল এলো রেটিং

## প্রতিযোগিতামূলক তথ্য
### ফিফা বিশ্বকাপ

## তথ্যসূত্র

## বহিঃসংযোগ
*  
* ফিফা-এ মার্কিন ভার্জিন দ্বীপপুঞ্জ জাতীয় ফুটবল দল  
* কনকাকাফ-এ মার্কিন ভার্জিন দ্বীপপুঞ্জ জাতীয় ফুটবল দল  

বিষয়শ্রেণী:মার্কিন ভার্জিন দ্বীপপুঞ্জ জাতীয় ফুটবল দল
বিষয়শ্রেণী:উত্তর আমেরিকার জাতীয় ফুটবল দল
বিষয়শ্রেণী:ক্যারিবীয় জাতীয় ফুটবল দল
স্তন্যপায়ী প্রাণীর গর্ভধারণ কাল

## তথ্যসূত্র

### সূত্র

বিষয়শ্রেণী:উর্বরতা
কাচ্ছি ঘোড়ি নৃত্য

**কাচ্ছি ঘোড়ি নৃত্য**, বা **অর্ষপ্রীত ওয়ালা** এবং **কাচ্ছি ঘোড়ি** হল একটি ভারতীয় লোকনৃত্য, যেটি রাজস্থানের শেখাওয়াতি অঞ্চলে সৃষ্ট। সেই সময় থেকে এটি সারা দেশের বাকি অংশে সমাদৃত প্রদর্শিত হয়েছিল। নৃত্যশিল্পীরা অভিনব ঘোড়ার পোশাক পরেন এবং নকল লড়াইতে যোগ দেন, এবং একজন কণ্ঠশিল্পী গানের মাধ্যমে স্থানীয় দস্যুদের নিয়ে লোকগাথা বর্ণনা করেন। এই অনুষ্ঠান সচরাচর বরযাত্রী দলকে স্বাগত জানাতে ও বিনোদন দেওয়ার জন্য এবং অন্যান্য সামাজিক সংস্কৃতিতে প্রদর্শিত হয়। এই নৃত্য প্রদর্শনকে কিছু ব্যক্তি নিজের পেশা হিসেবে বেছে নিয়েছেন।

## ব্যুৎপত্তি
হিন্দি ভাষায় *কাচ্ছি* শব্দের বিভিন্ন রকম অর্থ হয়, যার ভিতর দুটো হচ্ছে - 'তোয়ালেবিশেষ' এবং 'কচ্ছ অঞ্চলের অথবা এর অধিকারী কচ্ছ*।ref></ref> ঘোড়ি অর্থ হল [[অশ্বা]]। একসঙ্গে *কাচ্ছি ঘোড়ি* বোঝায় নৃত্যশিল্পীর কোমরের চারদিকে পরে থাকা নকল ঘোড়ার পোশাক।

== বর্ণনা ==
কাচ্ছি ঘোড়িতে নৃত্যশিল্পী, সংগীতশিল্পী এবং বাদকের সম্মিলিত প্রদর্শন থাকে। রাজস্থানে পুরুষেরা *কুর্তা* ও একটা [[পাগড়ি]], এবং সঙ্গে একটা নকল ঘোড়ার পোশাক পরে প্রদর্শন করেন। পোশাকের খোল বানানো হয় [[প্যাপিয়ার-ম্যাশ|কাগজের মণ্ড]] ছাঁচে ফেলে। বাঁশের কাঠামোর সাহায্যে সেটিকে ঘোড়ার আকার দেওয়া হয়। এরপর এটা চকচকে কাপড় দিয়ে ঢেকে আয়না-কাজ সহ সূচিশিল্পের সাহায্যে বিস্তৃতভাবে নকশা করা হয়, যাকে বলে *শিশা*। এই নকল ঘোড়ার পা থাকেনা। পরিবর্তে নৃত্যশিল্পীর কোমর থেকে পা পর্যন্ত কাপড় দিয়ে ঢেকে দেওয়া হয়। গোড়ালির চারিদিকে [[ভারতীয় ধ্রুপদী নৃত্য]]শিল্পীদের মতো নৃত্যশিল্পীরা সাংগীতিক ঘণ্টি পরেন, যাকে বলা হয় *ঘুঙুর*।

গোষ্ঠীনৃত্য প্রদর্শনকালে শিল্পীরা যখন বিপরীতমুখী হয়ে হাতে তরবারি নিয়ে দাঁড়িয়ে দ্রুত পিছনে এবং সামনে যান, সেই সময় ওপর থেকে দেখে মনে হয় যেন ফুল ফুটছে আর বন্ধ হচ্ছে। নৃত্যশিল্পীরা [[বাঁশি]] এবং [[ঢোল]] বাদ্যের ছন্দে তালে তাল মিলিয়ে পদক্ষেপ করেন। গায়কেরা [[রবিনহুড]] দস্যুদের আদলে তৈরি রাজস্থানি [[ভাঁওয়ারিয়া]] দস্যুদের কার্যকলাপ নিয়ে নকল যুদ্ধের বর্ণনা দিয়ে থাকেন।

== ভূগোল ==
[[চিত্র:Nonkudri.jpg|থাম্ব| তামিলনাড়ু রাজ্যের [[রামাভরম, তামিলনাড়ু|রামাভরম]] অঞ্চলের *পৈক্কাল কুথিরাই আট্টম'' (নকল-পা ঘোড়া নৃত্য) গোষ্ঠীর একদল শিল্পী নৃত্য প্রদর্শন করছেন]]
কাচ্ছি ঘোড়ি নৃত্য উৎপত্তি হয়েছে রাজস্থান রাজ্যের শেখাওয়াতি অঞ্চল থেকে। কামধোলি, সর্বঘরা, ভামবি এবং ভাভি সম্প্রদায়ের মধ্যে এই নৃত্য প্রচলিত আছে। মহারাষ্ট্র এবং গুজরাত সমেত ভারতের অন্যান্য অংশেও একই নামে এই নৃত্য প্রদর্শিত হয়ে থাকে।
 
তামিলনাড়ু রাজ্যে 'পইক্কাল কুথিরাই আট্টম' (তামিল: பொய்க்கால் குதிரை ஆட்டம், যার অর্থ হল 'নকল-পা ঘোড়া') হল কাচ্ছি ঘোড়ির মতো একটা লোকনৃত্য। তফাৎ শুধু রঙ্গমঞ্চের ব্যবহারে। তাঞ্জাবুর জেলার পুন্নাইনাল্লুর মারিয়াম্মান মন্দির বার্ষিক উৎসবের সময় এই নৃত্য প্রদর্শিত হয়। এখানে কাঠের পা দিয়ে নৃত্য করা হয়, যাতে ঘোড়ার খুরের নকল আওয়াজ পাওয়া যায়।

## আরও দেখুন
* ভারতে লোকনৃত্য
* রাজস্থানের সংস্কৃতি

## তথ্যসূত্র

বিষয়শ্রেণী:রাজস্থানের লোকনৃত্য
স্ট্যানলি ডি সিলভা

**দেব লোকেশ স্ট্যানলি ডি সিলভা** (; জন্ম: ১৭ নভেম্বর, ১৯৫৬ - মৃত্যু: ১২ এপ্রিল, ১৯৮০) আম্বালাঙ্গোদা এলাকায় জন্মগ্রহণকারী শ্রীলঙ্কান আন্তর্জাতিক ক্রিকেটার ছিলেন। শ্রীলঙ্কা ক্রিকেট দলের অন্যতম সদস্য ছিলেন তিনি। ১৯৭০-এর দশকের শেষদিকে অত্যন্ত সংক্ষিপ্ত সময়ের জন্যে শ্রীলঙ্কার পক্ষে আন্তর্জাতিক ক্রিকেটে অংশগ্রহণ করেছেন।

দলে তিনি মূলতঃ ডানহাতি ফাস্ট-মিডিয়াম বোলিং করতেন। এছাড়াও, ডানহাতে নিচেরসারিতে ব্যাটিং করতেন **স্ট্যানলি ডি সিলভা**।

## খেলোয়াড়ী জীবন
গালের মাহিন্দ কলেজে অধ্যয়ন করেছেন তিনি। সেখানে থাকাকালেই ক্রিকেটের প্রতি আকৃষ্ট হন। ডানহাতি মিডিয়াম-ফাস্ট সুইং বোলার হিসেবে বেশ প্রতিশ্রুতিশীল ছিলেন। ১৯৭৯ সালে এক বছরব্যাপী স্ট্যানলি ডি সিলভা’র প্রথম-শ্রেণীর খেলোয়াড়ী জীবন চলমান ছিল। ১৯৭৯ সালে শ্রীলঙ্কা দলের সদস্যরূপে ইংল্যান্ড ও আয়ারল্যান্ড গমন করেন।

সমগ্র খেলোয়াড়ী জীবনে দুইটিমাত্র ওডিআইয়ে অংশগ্রহণ করেছেন স্ট্যানলি ডি সিলভা। ৯ জুন, ১৯৭৯ তারিখে নটিংহামে নিউজিল্যান্ড দলের বিপক্ষে একদিনের আন্তর্জাতিকে অভিষেক ঘটে তার। এরপর, ১৬ জুন, ১৯৭৯ তারিখে ম্যানচেস্টারে ভারত দলের বিপক্ষে সর্বশেষ ওডিআইয়ে অংশ নেন তিনি। সবগুলো খেলাই তিনি ১৯৭৯ সালে ইংল্যান্ডে অনুষ্ঠিত ক্রিকেট বিশ্বকাপের দ্বিতীয় আসরে খেলেছিলেন। ঐ সময়ে শ্রীলঙ্কা দলের টেস্ট মর্যাদা ছিল না।

নটিংহামের ট্রেন্ট ব্রিজে নিউজিল্যান্ডের বিপক্ষে ওডিআইয়ে অভিষেক ঘটে তার। পরের খেলায় ওল্ড ট্রাফোর্ডে ভারতের বিপক্ষে শ্রীলঙ্কার প্রথম ওডিআই জয়ে অন্যতম ভূমিকা রাখেন। নির্ধারিত ১২ ওভারে ৩৬ রানের বিনিময়ে অংশুমান গায়কওয়াড় ও কপিল দেবের উইকেট লাভ করেছিলেন তিনি।

## ব্যক্তিগত জীবন
সিলন টোব্যাকো কোম্পানির কর্মকর্তা হিসেবে কাজ করেন। সালাগামা গোত্রের সদস্য তিনি। ২ এপ্রিল, ১৯৮০ তারিখে বালাপিতিয়ায় মোটরসাইকেল দূর্ঘটনার কবলে পড়েন। অতঃপর, ১২ এপ্রিল, ১৯৮০ তারিখে মাত্র ২৩ বছর বয়সে বালাপিতিয়া এলাকায় স্ট্যানলি ডি সিলভা’র জীবনাবসান ঘটে। ১৯৮০-এর দশকে শ্রীলঙ্কার দলের টেস্ট মর্যাদা প্রাপ্তিতে তার অকাল মৃত্যু বেশ আঘাত হানে।

## তথ্যসূত্র

## আরও দেখুন
* বিনোদন জন
* সুনীল জয়াসিংহে
* প্রথম-শ্রেণীর ক্রিকেট দলসমূহের বর্তমান তালিকা
* শ্রীলঙ্কান একদিনের আন্তর্জাতিক ক্রিকেটারদের তালিকা

## বহিঃসংযোগ
* 
* 

বিষয়শ্রেণী:১৯৫৬-এ জন্ম
বিষয়শ্রেণী:১৯৮০-এ মৃত্যু
বিষয়শ্রেণী:১৯৭৯ ক্রিকেট বিশ্বকাপের ক্রিকেটার
বিষয়শ্রেণী:শ্রীলঙ্কান ক্রিকেটার
বিষয়শ্রেণী:শ্রীলঙ্কার একদিনের আন্তর্জাতিক ক্রিকেটার
বিষয়শ্রেণী:মাহিন্দ কলেজের প্রাক্তন শিক্ষার্থী
সম্রাজ্ঞী জিনঘুয়াই

**সম্রাজ্ঞী জিনঘুয়াই**, যিনি লেডি ওয়াং নামেও পরিচিত, সান কুয়ানের একজন উপপত্নী। উল্লেখ্য, সান কুয়ান হলেন চীনের থ্রি কিংডম সময়ের ইস্টার্ন উ প্রদেশের প্রতিষ্ঠাতা সম্রাট।

লেডি ওয়াং এর জন্ম ও মৃত্যু সময় জানা যায়নি। তিনি গোংআন, হুবেইতে জিং টম্বে শায়িত আছেন। এমপ্রেস জিনঘুয়াই তাঁর মরণোত্তর নাম।

## জীবন

জীবনকালে তিনি "লেডি ওয়াং অফ ন্যানইয়াং" নামে পরিচিত ছিলেন যেহেতু তিনি ন্যানইয়াং থেকে এসেছিলেন। এই নামের পেছনে আরেকটি কারণ ছিল। সান কুয়ানের আরেকটি স্ত্রীর নামও ছিল লেডি ওয়াং। তাই পরবর্তীতে তাঁদের নাম হয় লেডি ওয়াং অফ ন্যানইয়াং এবং লেডি ওয়াং অফ ল্যাংগি৷  জায়াহ পিরিওডে (২৩২-২৩৮) এম্প্রেস জিনঘুয়াই সান কুয়ানের হারেমে প্রবেশ করেন, সম্ভবত ২৩৫ এ যখন তিনি সান জিউকে জন্ম দেন। কিন্তু যখন সান হে সম্পত্তির উত্তরাধিকারী হয় তখন লেডি ওয়াং অফ ল্যাংগিকে সম্মানে ভূষিত করা হয় এবং সান কুয়ানের অন্যান্য স্ত্রীদেরকে প্রাসাদ হতে বের করে দেওয়া হয়। তখন এম্প্রেস জিনঘুয়াইকে গোংআনে পাঠানো হয়, যেখানে তিনি মৃত্যুবরণ করেন ও তাঁকে সমাধিত করা হয়। 

## পরিবার ও আত্মীয়

সান জিউ সম্রাট হবার পর লেডি ওয়াং অফ ন্যাংগিকে এম্প্রেস জিনঘুয়াই উপাধিতে ভূষিত করেন। এরপরে লেডি ওয়াং এর মৃতদেহ জিং সমাধিস্থলে রাখা হয়। এই সমাধিস্থলের বর্তমান ঠিকানা জানা যায়নি। ওয়াং ফ্যামিলির কোনো পুরুষ বংশধর ছিল না। তাই লেডি ওয়াং এর এক মামাতো ভাইকে প্রজাসভার মার্কিউসেট পদে বসানো হয়। 

## তথ্যসূত্র

বিষয়শ্রেণী:পূর্ব উ প্রদেশের ব্যক্তি
সুসমাচার প্রচারণা

**সুসমাচার প্রচারণা** (; ) বলতে খ্রীষ্টধর্মে যীশুখ্রীষ্টের বাণী ও শিক্ষা ছড়িয়ের দেওয়ার উদ্দেশ্যে সুসমাচার প্রচার করাকে বোঝানো হয়। সুসমাচার প্রচারণায় বিশেষজ্ঞ খ্রীষ্টানদের **সুসমাচার প্রচারক** বলা হয়। নিজ সম্প্রদায়ের মধ্যে বা ময়দানে প্রচারাভিযাত্রী হিসেবে কর্মরত পাদ্রিদেরও সুসমাচার প্রচারক বলা হয়, যদিও কিছু খ্রীষ্টীয় ঐতিহ্যে তাদের *মিশনারি* ডাকা হয়। সুসমাচার প্রচারণাকে উৎসাহ প্রদানকারী খ্রীষ্টান দলগুলোকে প্রায়ই *সুসমাচার প্রচারণাবাদী* হিসেবে ডাকা হয়।

## ব্যুৎপত্তি

*সুসমাচার প্রচারণা* শব্দটি কইনি গ্রীক শব্দ  (প্রতিবর্ণীকরণে *euangelion*) থেকে লাতিনায়িত *evangelium* থেকে এসেছে যা চতুঃসুসমাচারের কানোনীয় শিরোনামে ব্যবহৃত হয়েছে। গ্রীক  শব্দটির মূল অর্থ ছিল সুখবরের বিনিময়ে বাণীবাহককে প্রদত্ত উপহার ( অর্থ "সু/ভালো",  অর্থ "আমি বাণী বহন করি") এবং পরবর্তীতে *সুসংবাদ* অর্থে ব্যবহৃত হয়েছিল।

## তথ্যসূত্র

বিষয়শ্রেণী:খ্রিস্টান ধর্মীয় পেশা
বিষয়শ্রেণী:খ্রিস্টধর্ম প্রচারণা
বিষয়শ্রেণী:ব্যবহারিক ধর্মতত্ত্ব
কাতিপারা জংশন

**কাতিপারা জংশন** ভারতের চেন্নাই শহরে নির্মিত একটি গুরুত্বপূর্ণ সড়ক জংশন৷ এটি গ্র্যান্ড সাদার্ন ট্রাঙ্ক রোড, ইনার রিং রোড, আন্না সালাই এবং মাউন্ট-পুন্তমল্লী সড়কের মিলনস্থল তথা আলান্দুরে অবস্থিত৷ কাতিপাড়া উড়ালপুর দক্ষিণ এশিয়ার বৃহত্তম ক্লোভারলিফ আকৃতির ইন্টারচেঞ্জ৷

## নির্মাণ
পূর্বে এই জংশনটি একটি বৃত্তাকার সড়ক পথ ছিল ও মাঝখানের দ্বীপটিতে ছিল জওহরলাল নেহেরুর মূর্তি। যানজট প্রতিহত করতে এবং জংশনের কার্যকারিতা বৃদ্ধি করতে জাতীয় সড়ক উন্নয়ন প্রকল্পের আওতায় একটি ক্লোভেরলীফ লবঙ্গপত্রী শ্রেণিবিভাগ নির্মাণ করা হয়। ২০০৭ খ্রিস্টাব্দের মার্চ মাস পর্যন্ত নির্ধারিত নির্দিষ্ট সময়সীমার মধ্যে কাজ সম্পন্ন করার জন্য এই প্রকল্পটির আনুমানিক প্রকল্পব্যয় ছিল ৪৮৬ কোটি ভারতীয় মুদ্রা। সড়ক পরিবহন এর সুযোগ সুবিধা এবং সংযোগ বৃদ্ধি করার জন্য চেন্নাই শহর থেকে অপসৃত একাধিক জাতীয় সড়কের উপর নির্মিত ইনার রিংরোডকে ভিত্তি করে তৈরি হওয়া তিনটি শ্রেণী বিভাজনের মধ্যে এটি প্রথম। অন্য দুটি হল চেন্নাই মফস্বল বাস টার্মিনাসের নিকট অবস্থিত কোয়মবেড়ু জংশন এবং ২০৫ নং জাতীয় সড়কের উপর অবস্থিত পাড়ি জংশন। ২০০৮ খ্রিস্টাব্দের ৯ই এপ্রিল তারিখে গ্র্যান্ড সাদার্ন ট্রাঙ্ক রোড এবং ইনার রিং রোড সংযোগকারী উড়ালপুলটি সাধারণের জন্য খুলে দেওয়া হয়। ওই বছরই ২৬শে অক্টোবরের মধ্যে উড়ালপুলের সম্পূর্ণ অংশ উন্মোচিত হয়। চেন্নাই মেট্রোর কাজ সম্পূর্ণ হলে কাতিপারা জংশনের আশেপাশে প্রায় ৪০,০০০ বর্গ মিটার অঞ্চল সৌন্দর্যায়নের জন্য ১৫০ লক্ষ ভারতীয় মুদ্রার বিনিময় অধিগৃহীত হবে বলে নিশ্চিত হয়েছে। 

## নগর চতুর্ভূজ
*নগর চতুর্ভূজ* হল মেট্রোরেলের উদ্যোগ যার মাধ্যমে কাতিপারা ক্লোভেরলীফ লুপগুলির নিম্নবর্তী অংশে উন্নতির জন্য বেসরকারি বিনিয়োগ। ভবিষ্যতে এখানে একটি বাস টার্মিনাল থাকার সম্ভাবনা রয়েছে যেখানে চেন্নাই মহানগর পরিবহন কর্তৃপক্ষ এবং অন্যান্য বাস এখানে যাত্রী পরিবহন করতে পারবে। এছাড়াও থাকবে শিশু উদ্যান, ফুড কোর্ট, মুক্তমঞ্চ, ন্যায্য মূল্যের দোকান, দাপ্তরিক কাজের জন্য ফাঁকা স্থান, প্রক্ষালন কক্ষ, পার্কিং অঞ্চল, কিওস্ক, এটিএম এবং উদ্যান পালনের জন্য নির্দিষ্ট ক্ষেত্র। এখনো অবধি এই প্রকল্প ৫৪,৪০০ বর্গমিটার ক্ষেত্রফল জুড়ে বিস্তৃত হবে বলে ঠিক হয়েছে।

প্রকল্পের জন্য ভারতীয় ১৪০ মুদ্রার ব্যয় ভার বহন করবে চেন্নাই নগরোন্নয়ন কর্তৃপক্ষ। পরবর্তীকালে অতিরিক্ত নির্মাণ এবং রক্ষণাবেক্ষণের দায়িত্বে থাকবে চেন্নাই মেট্রো রেল কর্তৃপক্ষ।

## চিত্রাবলী

## তথ্যসূত্র

বিষয়শ্রেণী:ভারতের সড়ক জংশন
বিষয়শ্রেণী:চেন্নাই
বিভা দধিচ

**বিভা দধিচ** কত্থক নৃত্যশৈলীর একজন বিখ্যাত ভারতীয় শাস্ত্রীয় নৃত্যশিল্পী। তিনি প্রথমে রায়গড় কোর্টের নৃত্যশিল্পী পণ্ডিত ফিরতু মহারাজের কাছে এবং পরবর্তীতে পদ্মশ্রী শম্ভু মহারাজের কাছ থেকে গুরু শিষ্য পরম্পরায় কত্থক শিখেছিলেন। তিনি পদ্মশ্রী ড. পুরু দধিচের বরিষ্ঠ শিষ্য এবং স্ত্রী।

বিভা দধিচ ১৯৮৮ সালে খৈরাগড় ইন্দিরা কলা সংগীত বিশ্ববিদ্যালয় থেকে কত্থকে ডক্টরেট পিএইচডি অর্জন করেছেন। তাঁর গবেষণার বিষয় ছিল *নৃত্যে হাতের অঙ্গভঙ্গি - ভারতীয় নৃত্য কি বর্ণমালা: হস্ত মুদ্রায়েঁ*।

বিভা দধিচকে মধ্য প্রদেশের সর্বোচ্চ বেসমারিক পুরস্কার দ্য শিখর সম্মাননায় ভূষিত করা হয়েছে।

২০১১-১২ সালে তিনি ভারত সরকারের সংস্কৃতি মন্ত্রক থেকে কত্থকে বরিষ্ঠ ফেলোশিপ পেয়েছিলেন।

তিনি একজন প্রতিষ্ঠিত লেখিকা এবং তাঁর গবেষণাকৃত বই *ভারতীয় নৃত্য কি বর্ণমালা: হস্ত মুদ্রায়েঁ* (ভারতীয় নৃত্যের অঙ্গভঙ্গির অ আ ক খ) হিন্দি ভাষায় প্রকাশ করেছেন (হার্ডকভার - ২০০৩ )। তাঁর বইটি মধ্য প্রদেশের সরকারি ইন্দোর বিশ্ববিদ্যালয়ের স্নাতক স্তরের জন্য নৃত্য পাঠ্যক্রম হিসেবে নির্ধারিত হয়েছে। ।

ড. বিভা দধিচ ৫০ বছরেরও বেশি সময় ধরে  কত্থক অনুবর্তন করার জন্য মুম্বইয়ের ২৫ তম গোপী কৃষ্ণ মহোৎসবে *লাইফ-টাইম অ্যাচিভমেন্ট অ্যাওয়ার্ড ২০১৫* পেয়েছেন।

## শিক্ষা
* ১৯৮৮ সালে খৈরাগড় ইন্দিরা কলা সংগীত বিশ্ববিদ্যালয়  থেকে কত্থকে ডক্টরেট পিএইচডি
* গুরু শিষ্য পরম্পরায় ফিরতু মহারাজ ও পদ্মশ্রী শম্ভু মহারাজের কাছ থেকে  কত্থক

## পুরস্কার
* শিখর সম্মান ২০১৮ - মধ্য প্রদেশের সর্বোচ্চ বেসামরিক পুরস্কার (কত্থক নৃত্যে শ্রেষ্ঠত্বের জন্য)
* ভারত সরকারের সংস্কৃতি মন্ত্রক কর্তৃক সিনিয়র ফেলোশিপ ২০১১
* ২৫তম গোপী কৃষ্ণ মহোৎসবে ৫০ বছরেরও বেশি সময় ধরে কত্থক অনুবর্তন করার জন্য লাইফটাইম অ্যাচিভমেন্ট অ্যাওয়ার্ড বা আজীবন কৃতিত্ব পুরস্কার ২০১৫

## বই
* ভারতীয়া নৃত্য কি বর্ণমালা হস্ত মুদ্রায়েঁ (ভারতীয় নৃত্যের হাতের অঙ্গভঙ্গির অ আ ক খ)
* নৃত্য নিবন্ধ, বিন্দু প্রকাশন ২০০৯ 

## তথ্যসূত্র

বিষয়শ্রেণী:১৯৫৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:কত্থক নৃত্যশিল্পী
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:সংগীত নাটক অকাদেমি পুরস্কার প্রাপক
ইন্টারনেট আসক্তি

**ইন্টারনেট আসক্তি** বা **সমস্যাজনক ইন্টারনেট ব্যবহার** বলতে সাধারণত ইন্টারনেটের সমস্যাজনক, বাধ্যতামূলক ব্যবহারকে বুঝানো হয়, দীর্ঘ সময় ধরে একজন ব্যক্তির বাস্তব জীবনের বিভিন্ন ক্রিয়ায় উল্লেখযোগ্য অবনতি হয়। তরুণরা ইন্টারনেটের আসক্তির ব্যাধি হওয়ার বিশেষ ঝুঁকিতে রয়েছে। 

## আরও দেখুন
* ডোপামিন উপবাস
## তথ্যসূত্র

বিষয়শ্রেণী:মানুষ-কম্পিউটার মিথষ্ক্রিয়া
বিষয়শ্রেণী:পর্নোগ্রাফি
বিষয়শ্রেণী:ইন্টারনেট সংস্কৃতি
প্রেরিত মথি

**প্রেরিত মথি** (, *Mattityahu* বা , *Matti*; ; , *Mattai*; , *Maththaîos* বা , *Matthaîos*; কিবতীয়: ⲙⲁⲧⲑⲉⲟⲥ, *Mattheos*; ), যিনি **সাধু মথি** ও **লেবি** নামেও পরিচিত, ছিলেন নূতন নিয়ম অনুসারে যীশু খ্রীষ্টের বারোজন প্রেরিতের অন্যতম। খ্রীষ্টান ঐতিহ্যমতে তিনি ছিলেন চার সুসমাচার প্রচারকদের একজন। ফলে তাঁকে **সুসমাচার প্রচারক মথি** নামেও অবিহিত করা হয়, যে দাবি অধিকাংশ আধুনিক বাইবেলীয় পণ্ডিতেরা প্রত্যাখ্যান করেন।

## তথ্যসূত্র

বিষয়শ্রেণী:১ম শতাব্দীর খ্রিস্টান শহীদ
বিষয়শ্রেণী:পবিত্র ভূমির সাধু
বিষয়শ্রেণী:বারো প্রেরিত
বিষয়শ্রেণী:নিউ টেস্টামেন্টের খ্রিস্টান সাধু
বিষয়শ্রেণী:অ্যাঙ্গলিকান সাধু